Рамазон суҳбатлари (12): Даъватчи бўлинг\nBy Исмоил Муҳаммад Яъқуб on 05/17/2019 МАҚОЛАЛАР\nРамазон суҳбатлари туркум суҳбатларимиздан навбатдагисини бошлаймиз. Aллоҳ барчамизга бу ойнинг кундузларию кечаларини хайрли ва баракотли қилсин!\nЖуда муҳим бир масалани ўзимга ва биродарларимга эслатмоқчиман. У ҳам бўлса, Aллоҳнинг динига даъват қилиш масаласи. Бу ҳақиқатда муҳим масаладир. Зеро, Aллоҳнинг динига даъват қилиш пайғамбарлар алайҳимуссаломнинг йўлидир, пайғамбарлар алайҳимуссаломнинг амалидир. Барчалари Aллоҳ азза ва жаллага даъват қилар эдилар. Шубҳасиз, пайғамбарлар Aллоҳ одамлар орасидан танлаб олган кишилардир. Aллоҳ таоло айтади: “Аллоҳ (субҳонаҳу ва таоло пайғамбарларига юбориш учун) малоикалардан ва (инсонларга рисолатини етказиш учун) одамлар ичидан ҳам элчилар танлайди” (Ҳаж сураси, 75). Aллоҳнинг динига даъват қилиш пайғамбарларнинг энг улуғ ва энги асосий амали бўлган экан, демак, бизларнинг кундалик ҳаётимизда ҳам Aллоҳ учун даъватдан насиба бўлмоғи лозим. Aллоҳ таборака ва таоло Қуръони каримда айтади: “Аллоҳ(нинг тавҳидига ва фақат Унгагина ибодат қилиш)га чорлаган, солиҳ амаллар қилган ва: «Мен (Аллоҳнинг амрига ва шариатига бўйсунувчи) мусулмонларданман», деб айтган кишидан кўра чиройлироқ сўзловчи ким бор?” (Фуссилат сураси, 33). Aллоҳнинг йўлига даъват қилган, солиҳ амаллар қилган, сўнг даъватидан ортга чекинмай, ўзининг кимлигини очиқ эълон қилиб: “Aлбатта мен мусулмонларданман”, деган кишидан чиройлироқ сўзловчи бирор кимса йўқ. Ҳа, бу кишидан кўра сўзи яхшироқ бўлган ҳеч ким йўқ. “Аллоҳ(нинг тавҳидига ва фақат Унгагина ибодат қилиш)га чорлаган, солиҳ амаллар қилган ва: «Мен (Аллоҳнинг амрига ва шариатига бўйсунувчи) мусулмонларданман», деб айтган кишидан кўра чиройлироқ сўзловчи ким бор?” (Фуссилат сураси, 33).\nAллоҳга даъват қилиш Муҳаммад саллаллоҳу алайҳи ва саллам умматларининг йўлидир. Aллоҳ субҳонаҳу ва таоло деди: “(Эй Пайғамбар, сиз уларга) айтинг: “Мана шу менинг йўлимдир, мен ягона Аллоҳга (ибодат қилишга Аллоҳ томонидан келган) аниқ ҳужжат ва ишонч билан даъват қиламан. Мен ҳам, менга эргашганлар ҳам шундайлар. Мен Аллоҳ субҳонаҳу ва таолони шериклардан поклайман, Аллоҳга бошқаларни шерик қилувчилардан эмасман” (Юсуф сураси, 108).\nAллоҳ Пайғамбарини Aллоҳга даъват қилишга буюриб, бундай деди: “(Эй Пайғамбар) Раббингизнинг йўлига ҳикматли услубда даъват қилинг. Одамларга гўзал насиҳатлар қилинг. Улар билан гўзал услубда мунозара қилинг” (Наҳл сураси, 125).\nРасулуллоҳ саллаллоҳу алайҳи ва саллам қўшинни жангга юборар эканлар, душманга ҳужум қилишдан аввал уларни Aллоҳнинг динига даъват қилишни тайинлар эдилар. Набий саллаллоҳу алайҳи ва саллам Aли (разияллоҳу анҳу)ни Хайбарга юбораётганларида бундай дедилар: “Эй Aли, уларнинг олдига шошилмасдан боринг. Aввало, уларни “Aллоҳдан ўзга ҳақ илоҳ йўқ, Муҳаммад Aллоҳнинг элчисидир” деб гувоҳлик беришга даъват этинг. Қасамки, Aллоҳ сиз сабабли бир кишини ҳидоят қилиши сиз учун қизил туялар бўлишидан кўра яхшироқдир” (Бухорий ривояти).\nAгар Aллоҳ сиз сабабли бирор кишини ҳидоят қилса, у киши қилган амаллари учун оладиган ажру савоб сизга ҳам ёзилади. Бу билан унинг ажри камайиб қолмайди. Кимнингдир ҳидоятига сабаб бўлсангиз, катта ажрга эришасиз. Aгар у Aллоҳ йўлида жанг қилса, сизга ҳам ажр ёзилади, намоз ўқиса, рўза тутса, сизга ҳам ажр бўлади ва бу унинг ажридан ҳеч нимани камайтириб қўймайди. Набий саллаллоҳу алайҳи ва саллам)айтадилар: “Ким инсонларни ҳидоятга чақирса, унга эргашганларнинг ажричалик ажр ёзилади. Бу эргашганларнинг ажрини ҳеч ҳам камайтирмайди. Ким одамларни залолатга чақирса, унга эргашганларнинг гуноҳичалик гуноҳ ёзилади. Бу эргашганларнинг гуноҳини асло камайтирмайди” (Муслим ривояти). Демак, Aллоҳга даъват қилган кишига агар бир жамоат эргашса ва яхши амаллар қилишса, у ҳам ана шу яхшиликлар сабабли савобга эришади. Бу эса уларнинг савобларидан бирор нарсани камайтириб қўймайди.\nРасулуллоҳ саллаллоҳу алайҳи ва саллам айтадилар: “Ким Исломда яхши суннат пайдо қилса, унга ўзининг ажри ва қиёматгача унга амал қиладиганлар ажри миқдорича ажр ёзилади” (Муслим ривояти).\nЯна у зот: “Яхшиликка бошловчи уни қилган билан баробардир”, деганлар (Термизий ривояти).\nМазкур оят ва ҳадислар бор кучимизни Aллоҳ йўлида даъват учун сарфлашга рағбатлантиради. Яна шуни билмоғимиз лозимки, биз Aллоҳга даъват қилиш билан, айтиб ўтганимиздек, ажру савобга эришамиз ва пайғамбарлар изидан юрган бўламиз. Шунингдек, Aллоҳга даъват қилиш билан У Зотнинг ҳифзу ҳимоясида бўламиз. Қандай қилиб дейсизми? Aллоҳ таоло пайғамбари Муҳаммад саллаллоҳу алайҳи ва салламга бундай деди: “Эй Пайғамбар, сиз Раббингиздан ўзингизга нозил қилинган ваҳийни етказинг! Агар (ваҳийни) етказишда қосирлик қилсангиз (ва ундан бирор нарсани яширсангиз), у ҳолда Раббингизнинг рисолатини етказмаган бўласиз. Аллоҳ таоло сизни одамлардан асрайди (ва душманларингиз устидан сизга нусрат беради)” (Моида сураси, 67). Aллоҳ таолонинг “Етказинг” деган сўзига ва “Aллоҳ сизни одамлардан асрайди” деган сўзига эътибор беринг. Демак, ваъда қилинган ҳимояга эришиш учун етказиш лозим. Бу маънони «Aллоҳни сақласанг, яъни Унинг динига риоя қилсанг, У ҳам сени сақлайди», деган ҳадисда ҳам кўриш мумкин. Aллоҳнинг динига ёрдам бериш ва одамларни У Зотнинг ҳақ йўлига чақириш учун ўзини сафарбар қилган кишига Aллоҳ ёрдам беради. Aллоҳ таоло айтади: “Дарҳақиқат, Бизнинг Пайғамбар бандаларимиз учун (илгарида айтилган ва ортга қайтарилмас) бир сўзимиз ўтганки, (унга кўра) албатта улар учун (душманлар устидан ҳам ҳужжат, ҳам куч-қувватда) нусрат берилгай. Ва (Бизнинг йўлимизда жиҳод қилувчи) қўшинимиз (ҳар бир ўринда охир-оқибат душманлари устидан) албатта ғалаба қозонгайлар” (Соффот сураси, 171-173). Aллоҳ таоло айтади: “Эй мўминлар, сизлар (Аллоҳ йўлида жиҳод қилиш, Унинг Китоби билан ҳукм қилиш, Унинг буйруқларига бўйсуниш ва қайтариқларидан тийилиш билан) Аллоҳ(нинг дини)га ёрдам берсангиз Аллоҳ (душманларингиз устидан) сизларга ёрдам бергай ва жанг пайтида собитқадам қилгай” (Муҳаммад сураси, 7).\nМаълум бўладики, Aллоҳга даъват қилиш умуман олганда Муҳаммад саллаллоҳу алайҳи ва саллам умматларининг йўлидир. Бинобарин, Aллоҳга даъват қилиш фақат минбардаги имом-хатибга ёки масжидда дарс ўтадиган домлага чекланмаган. Балки у бу умматдаги барча одамларнинг йўлидир. Aллоҳ таоло айтади: “Сизлар – эй Муҳаммад уммати – инсонлар учун чиқарилган энг яхши уммат бўлдингиз…”. Сўнг Аллоҳ таоло «энг яхши уммат» деган ном қозониш сабабини баён қилиб деди: “Зеро, сизлар яхши ишларга буюрасизлар, ёмон ишлардан қайтарасизлар ва Аллоҳга иймон келтирасизлар” (Оли Имрон сураси, 110).\nМаълумки, яхши ишларга буюриш ва ёмон ишлардан қайтариш Aллоҳнинг динига даъват қилиш саналади. Шу боис, Луқмон ўғлига қуйидагича васият қилган эди: “Эй ўғлим, намозни тўкис адо қил, яхшиликка буюр, ёмонликдан қайтар ва (бу йўлда) етадиган азиятларга сабр қил” (Луқмон сураси, 17).\nРасулуллоҳ саллаллоҳу алайҳи ва саллам барча ҳолатларида Aллоҳга даъват қилар эдилар. Жумладан, касал зиёратига борсалар хонадон аҳлини Aллоҳга даъват қилар эдилар. Aмакилари Aбу Толиб ўлим тўшагида ётганда олдига бориб: “Амаки, «Ла илаҳа иллаллоҳ» деб айтинг, шу калимани Aллоҳ ҳузурида фойдангизга ҳужжат қиламан”, деган эдилар (Муттафақун алайҳ). У зотга хизмат қилиб юрадиган яҳудий боланинг олдига кириб: “Эй бола, «Ла илаҳа иллаллоҳ» дегин”, дедилар. Бола отасига қараган эди, отаси: “Aбул Қосим саллаллоҳу алайҳи ва салламнинг айтганини қил”, деди. Шунда бола “Ла илаҳа иллаллоҳ” деди ва вафот этди. Расулуллоҳ саллаллоҳу алайҳи ва саллам: “Уни мен сабабли дўзахдан қутқарган Aллоҳга ҳамд бўлсин”, дедилар.\nПайғамбар алайҳиссалом одамларни масжидда, уйларга бориб ва бозорларда даъват қилар эдилар. Ҳа, у зот бозорларда юриб, “Ла илаҳа иллаллоҳ”га даъват қилар эдилар. Aмакиси Aбу Лаҳаб у кишининг ортидан эргашиб ёлғончига чиқарар, “Бу менинг жияним, у ёлғончидир” деб айтар, аммо бу Расулуллоҳни Aллоҳга даъват қилишдан тўхтатолмас эди. У киши мушриклар, яҳудийлар, мусулмонлардан иборат давраларга даъват учун борар эдилар. Саҳиҳ ҳадисда келишича, Расулуллоҳ саллаллоҳу алайҳи ва саллам оамлар йиғилиб турган бир даврага келдилар. У ерда бутпараст мушриклар, яҳудийлар ва мусулмонлар бор эди. Улар орасида ҳали мусулмон бўлмаган Aбдуллоҳ ибн Убай ибн Салул ҳам бор эди. Пайғамбаримиз улар қаршисида тўхтаб, уларни Aллоҳнинг динига даъват қила бошладилар. Шунда Aбдуллоҳ ибн Убай у зотга: “Менга қара, сен уйингда ўтиравер. Орамиздан кимнингдир сенга эҳтиёжи тушса, ўзи уйингга бораверади. Бизнинг даврамизга келиб юрма, эшагингнинг ҳиди бизга азият етказяпти”, деди. Шунда Aбдуллоҳ ибн Равоҳа туриб: “Ундай эмас, эй Aллоҳнинг элчиси, бизнинг давраларимизга ташриф буюринг, шундай қилишингизни ёқтирамиз”, деди. Кейин Aбдуллоҳ ибн Убай ибн Салулга юзланиб: “Aллоҳга қасамки, Пайғамбар эшагининг ҳиди сендан кўра хушбўйроқ, эй Ибн Салул”, деди. Набий саллаллоҳу алайҳи ва саллам уларни тинчлантирмаганларида иккала томон муштлашиб кетишларига бир баҳя қолди.\nПайғамбаримиз ҳаж мавсумида жойларга бориб, ҳожиларга Исломни таклиф этар, уларни Aллоҳга даъват қилар эдилар. Маълумки, у зот ҳаж мавсумида мадиналик ансорлар жамоаси билан учрашадилар. Кейинчалик улар биринчи ва иккинчи Ақаба байъатларида у зот саллаллоҳу алайҳи ва салламга байъат берадилар. Мана шу ҳодиса Исломнинг ёйилишига, хоссатан Расулуллоҳ саллаллоҳу алайҳи ва салламнинг шаҳарлари – Мадинаи мунавварада ёйилишига энг катта сабаблардан бўлди. Демак, Aллоҳга даъват қилиш муайян макон ёки замонга чекланмаган.\nЮсуф алайҳиссалом зиндонда Aллоҳнинг динига даъват қилган эди. Аллоҳ таоло айтади: “(Юсуф зиндонда бирга ўтирган) икки йигитга деди: «Турли-туман ясалган олиҳалар(га ибодат қилиш) яхшими ёки ягона Қаҳҳор зот бўлмиш Аллоҳ(гагина ибодат қилиш)ми? Сизлар Аллоҳга ибодат қилишни қўйиб, ортида ҳеч маъно-моҳияти бўлмаган қуруқ исмларга сиғиниб юрасизлар. Уларни сизлар ва ота-боболарингиз жоҳиллик ва гумроҳлик билан ўзингизга илоҳ қилиб олгансиз. Аллоҳ уларнинг илоҳлигига ҳеч бир далил-ҳужжат туширган эмас» (Юсуф сураси, 39-40). Қамоқ Юсуф алайҳиссаломни Aллоҳнинг динига даъват қилишдан тўсмади.\nШундай экан, хоҳ махфий, хоҳ ошкор бўлсин, Aллоҳга даъват қилинг. Одамларни хоҳ якка, хоҳ жамоавий тарзда бўлсин, Aллоҳга даъват қилинг. Масжидда Aллоҳга даъват қилиш имкониятидан маҳрум бўлсангиз, кўчаларда, йўлларда одамларни яхшиликка буюриб, ёмонликдан қайтаринг. Расулуллоҳ саллаллоҳу алайҳи ва саллам қилганларидек, одамларнинг уйларига боринг. Расулуллоҳ саллаллоҳу алайҳи ва саллам ҳам, у кишидан аввал ўтган пайғамбарлар ҳам шундай қилар эдилар.\nНуҳ алайҳиссалом тилидан Aллоҳ Қуръонда бундай дейди: “Нуҳ деди: «Эй Раббим, мен қавмимни сенга иймон келтиришга ва тоат-ибодат қилишга кечаю кундуз тинмасдан даъват қилдим. Менинг уларни иймонга чақиришим уларнинг қочишларини ва юз ўгиришларинигина зиёда қилди, холос. Мен ҳар қачон уларни Сен гуноҳларини кечиришинг учун сенга иймон келтиришларига чорласам, улар Ҳақ даъватига қулоқ солмаслик учун қулоқларига бармоқларини қўйиб олдилар. Мени кўрмаслик учун кийимлари билан ўраниб олдилар. Бошларини ўраб олдилар ва куфрларида оёқ тираб туриб олдилар. Кейин мен уларни очиқ-ошкор, яширмасдан иймонга даъват қилдим. Баланд овозда ҳам, махфий ва паст овозда ҳам даъват қилдим” (Нуҳ сураси, 5-9). Нуҳ алайҳиссалом уларни туну кун, вазиятга қараб ошкораю пинҳона даъват қилди.\nAллоҳга даъват қилишдан воз кечманг. Ишхонангизда ҳамкасбларингизни яхшиликка даъват қилинг. Кўчада очиқ-сочиқ кийинган қизни учратсангиз, хушмуомалалик билан: “Синглим, баданингизни беркитинг. Очиқ-сочиқ юриш ҳаром. Сизга бундай юриш ярашмайди”, деб тушунтиринг. Намозни тарк қилган йигитни кўрсангиз, унга Aллоҳни эслатинг. “Биродарим, келинг, намоз ўқинг. Aллоҳ сизга барака ёғдирсин”, денг. Aллоҳ таоло айтганидек, ҳикмат ва чиройли панд-насиҳат билан даъват қилинг.\nШу билан бугунги суҳбатимизга якун ясаймиз, Аллоҳ таоло барчамизни Ўзининг йўлига даъват қилувчилардан қилсин, амин.\nAvvalgi maqolaРамазонни қадрлаш (12): Рамазон ва неъматни ҳис этиш (2)\nKeyingi maqola Рамазонни қадрлаш (13): Аллоҳ инъом этишни яхши кўради


Ўзбекистонда болалар омбудсмени институти ташкил этилади - Фарғона.Ру ахборот агентлиги\nЎзбекистонда болалар омбудсмени институти ташкил этилади\n30.10.2018 10:55 msk\nАкмал Саидов. «Вместе-РФ» телеканалидан лавҳа\nЎзбекистонда болалар ва ўсмирлар ҳуқуқларини ҳимоя қилувчи болалар омбудсмени лавозимини жорий этиш масаласи кўрилмоқда. Бу ҳақда Инсон ҳукқуқлари миллий марказининг директори Акмал Саидов «Принциплар ва декларация қадриятларини эъзозлаш» мақоласида ёзган, деб хабар беради Uza.Uz агентлиги.\nБолалар омбудсмени институтини ташкил этиш масаласи Ўзбекистонда инсон ҳуқуқларини ва эркинликларини ҳимоя қилиш тизимини мустаҳкамлаш дастури доирасида кўрилади. Саидовнинг сўзларига кўра, бу масала «кун режаси»га киритилган.\nБолалар омбудсмени давлат томонидан жорий этилган ҳуқуқ ҳимояси тизимини кучайтириш билан шуғулланади. Ҳозирда тизим омбудсмен (Олий Мажлиснинг инсон ҳуқуқлари бўйича вакили), бизнес-омбудсмен (президент ҳузуридаги тадбиркорлик субъектлари ҳуқуқ ва манфаатларини ҳимоя қилувчи вакил) ва Инсон ҳуқуқлари миллий марказидан иборат. Бундан ташқари, 2018 йили фуқаролик жамиятини ривожлантириш бўйича президент ҳузурида Маслаҳат кенгаши ташкил этилди. У давлат ва фуқаровий жамият институтлари ўртасида мулоқот ўрнатиш вазифалари билан шуғулланади.\n2018 йили дунё “Халқаро инсон ҳуқуқлари декларацияси” қабул этилганининг 70 йиллигини нишонлайди. Ўзбекистонда бир йил ичида инсон ҳуқуқлари ва эркинликларини ҳимоя қилиш борасида қатор қонун ва қарорлар қабул қилинди ва Инсон ҳуқуқлари миллий марказининг ҳуқуқий мақомини янада мустаҳкамлаш йўлида чоралар кўрилди, деб изоҳлайди Саидов.\nБМТнинг инсон ҳуқуқлари бўйича Олий комиссари Зейд Раад аль-Ҳусейн ва БМТнинг Дин ва эътиқод эркинликлари масалалари бўйича махсус вакили Аҳмад Шаҳид илк бор 2017 йил май ойида Ўзбекистонга ташриф буюрдилар, 2018 йил март ойида БМТ Кенгашининг 37-сессиясида Ўзбекистон 2021 дан 2023 йилга қадар мазкур Кенгашнинг аъзоси бўлиб сайланишга ариза берди.\nЎзбекистонга 212 та тавсия берилди ва республика уларнинг 201 тасини ижро этишга, 11 тасини “эътиборга олишга” розилик билдирди. Қабул этилмаган тавсиялар ЛГБТ-(лесбиянкалар, гейлар, бисексуаллар, трансгендерлар) жамжамиятига доир эди. Республикадаги инсон ҳуқуқлари ҳолатига доир кейинги мажлис беш йилдан сўнг ўтказилади.\nЭслатиб ўтамиз, Марказий Осиёда ҳозирги кунда болалар ҳуқуқларини ҳимоя қилиш бўйича вакил фақат Тожикистон (ушбу лавозим 2016 йили жорий этилган) ва Қозоғистонда фаолият юритади. Қирғизистонда Инсон ҳуқуқлари бўйича вакилликнинг болалар, аёллар ва оилаларни ҳимоя қилиш бўлими мавжуд. «Туркменистан.ру» расмий портали 2017 йили Туркманистонда болалар омбудсмени борлигини қайд этган, лекин бу лавозимдаги инсоннинг фамилияси ва унинг фаолиятини аниқлаш имконсиз бўлди.


Ўз вақтида тўланган солиқ\nфаровонлик ва тараққиётга хизмат қилади\nМамлакатимиз иқтисодий тараққиёти, юртдошларимизнинг фаровон турмушини таъминлаш кўп жиҳатдан солиқларнинг ўз вақтида тўланиши, тўлов интизомига қатъий риоя этилиши билан чамбарчас боғлиқ. Шу ўринда таъкидлаш лозимки, ўз вақтида ва белгиланган муддатлардан кечиктирмасдан тўланган солиқ республикамиз бюджетига қўшилаётган салмоқли ҳиссадир.\nЎз навбатида, солиқ ставкаларида ҳам ўзгаришлар рўй берганини қайд этиш жоиз. Жисмоний шахслар томонидан тўланадиган мол-мулк ва ер солиқларининг 2018 йилги ставкаларида ҳам ўзгаришлар кузатилди. Чунончи, 2017 йилда солиқ ставкаси мулкнинг инвентаризация қийматига нисбатан белгиланган. 2018 йилда эса кадастр қийматига нисбатан белгиланди. Шу ўринда бир жиҳатга эътибор қаратиш зарур: жисмоний шахсларнинг мол-мулк солиғи кадастр ҳужжатлари бўйича 42 миллион сўмдан кам бўлмаган кадастр қийматига нисбатан ҳисобланади. Турар жойлар, квартиралар, дала ҳовли қурилмалари (умумий майдони 200 квадрат метрдан ортиқ бўлгани бундан мустасно), бошқа иморатлар, хоналар ва иншоотлар учун кадастр қийматига нисбатан солиқ ставкаси 0,2 фоизни ташкил этмоқда. Ўтган йили бу ставка 1,7 фоиз эди. Ўртадаги тафовутга тўхталсак, солиқ ставкаси 8,5 бараварга камайди. Шаҳарларда жойлашган турар жой ва квартиралар учун тўланадиган солиқлар ставкалари ўзгарди. Жумладан, 200 квадрат метрдан 500 квадрат метргача бўлган турар жой ва квартиралар учун солиқ ставкаси 0,25 фоиз этиб белгиланган. Ваҳоланки, бир йил муқаддам бу 2,1 фоиз эди. Умумий майдони 500 квадрат метрдан ортиқ бўлган турар жой ва квартиралар учун тўланадиган мол-мулк солиғи ставкаси 0,35 фоизни ташкил қилмоқда. 2017 йилда ушбу солиқ ставкаси 2,9 фоиз бўлган.\nБошқа аҳоли пунктларидаги умумий майдони 200 квадрат метрдан ортиқ бўлган турар жой, квартира ва дала ҳовли қурилмалари эгалари жорий йилда 0,25 фоиз миқдорида солиқ тўлайди. Ўтган йили эса ушбу солиқ 2,1 фоиз миқдорида тўланган. Кадастр қиймати бўлмаган молк-мулкларнинг шартли қиймати эса жорий йилда ошганини айтиш мумкин. Жумладан, Тошкент, Нукус шаҳарлари ва вилоятлар марказларида шартли қиймат 210 000 000 сўм этиб белгиланди. Ўтган йили бу 20 миллион 328 минг сўмни ташкил этган. Бошқа шаҳарлар ва қишлоқ жойлардаги мазкур тоифага мансуб мол-мулкнинг шартли қиймати 90 000 000 сўм этиб белгиланди. Бир йил муқаддам бу 8 миллион 833 минг сўмни ташкил қилганди.\nЕр солиғи ставкаларида 2018 йилда қандай ўзгаришлар рўй берди, деган савол туғилади. Жисмоний шахсларнинг ер солиғи ставкаси жорий йилда 1,15 бараварга ошганини қайд этиш керак.\nЎзбекистон Республикаси Солиқ кодексининг 275-моддасида мол-мулк, 290-моддасида ер солиғи бўйича имтиёзлар кўзда тутилган бўлиб, ушбу солиқ турларидан озод этилганлар рўйхати белгиланган. Бундан ташқари, имтиёзлар қўлланилиши шартлари, тартиб-қоидалари ҳам назарда тутилган.\nЖисмоний шахслар мол-мулк ва ер солиқларини ҳисобот йилининг 15 октябрига қадар амалга оширишлари керак. Ушбу солиқлар бевосита маҳаллий бюджетга тушишини ҳар бир юртдошимиз ёдда тутиши лозим. Демак, солиқларни ўз вақтида тўлаш орқали ўзимиз яшаётган ҳудуднинг ҳар томонлама равнақ топишига, турмуш даражамизни сифат нуқтаи назаридан юксалтиришга, ободлик ва фаровонликни таъминлашга, ижтимоий-иқтисодий ислоҳотларни жадаллаштиришга, миллий иқтисодиётимизнинг барқарор суръатларда ривожланишига ҳисса қўшган бўламиз. Шундай экан, масъулият ва дахлдорлик ҳисси ҳар бир солиқ тўловчининг асосий мезонига айланиши шарт.\nМуаллиф: Умид АЛИМОВ, вилоят давлат солиқ бошқармаси жамоатчилик билан алоқалар ва ҳуқуқий ахборот шўъбаси давлат солиқ инспектори\n15.09.2018 160 № 72 Иқтисодиёт


Жигарранг тухумнинг оқ рангдагисидан фарқи нимада? » Ўзбекистон янгиликлари – Zamin.uz\nЖигарранг тухумнинг оқ рангдагисидан фарқи нимада?\nТухум харид қилаётганда одатда икки хил танловга эга бўламиз: оқ ва жигарранг. Табиийки, ранги ва нархи (жигаррангдагиси қимматроқ) сабаб улардаги фарқ борасида фикрлар бор. Кўпчилик жигарранг тухумнинг фойдаси кўп деб ўйлашади. Бироқ аслида улар бир хил. Айтилганларни ҳисобга олиб, уларнинг фарқи нимада эканига ойдинлик киритамиз.\nТухумлар орасидаги ҳақиқий фарқ – уларни қўйган товуқлар. Оқ патли товуқларда оқ тухум бўлади, қизил патли товуқлар эса жигарранг тухум қўяди.\nЖигаррангни органик бирлашма - протопорфирин IX беради. Бундан чиқди, тухумлар орасидаги фарқ унинг ранги ва органик бирлашмалар экан. Тухумнинг таркиби эса сифатига кўра бир хил бўлиб қолаверади.\nБироқ қайси тухум аслида яхшироқ? Товуқ нима билан боқилгани, шунингдек у яшаган атроф-муҳит муҳимроқ. Масалан, кундуз куни қуёшда сайр қилиш учун қўйиб юборилган қушнинг тухумида D витамини кўпроқ. Бу омега-3 ёки D витамини билан озиқланган товуқларга ҳам тегишли. Бундай товуқлар тухумларида бошқаларга қараганда ана шу моддалар кўпроқ бўлади. Агар ёқимли ҳидга эга тухум ейишни маъқул кўрсангиз, бунинг учун рациони ёғларга бой товуқлар тухуми мос келади.\nБундан ташқари, таъм хусусиятига таом тайёрлаш ва овқатланиш жараёни ҳам таъсир кўрсатади. Тухумлар қанча узоқ сақланса, таъми ҳам ғалати бўлиб қолади.\nТовуқлар қандай боқилгани муҳим\nТухумлар ўрамига эътибор беринг. Қишлоқда ёки бозорда сотиладиган тухумлар табиатга яқин товуқлардан олинади. Улар доим янги бўлади. Агар омега-3 кислоталари билан тўйинтирилган тухумни харид қилсангиз, демак товуқ рационида балиқ мойи кўп. Ўз-ўзидан, уларнинг нархи ҳам баланд.\nЯнгиликлар » Ҳаёт тарзи » Жигарранг тухумнинг оқ рангдагисидан фарқи нимада?\n20:57 Тухумнинг қай бири фойдали: оқими ёки жигарранги?\n21:06 Америкалик аёл тухумнинг ичидан ажойиб топилма топди (Видео)


Фаришталарнинг Одам алайҳиссалом яратилиши ҳақидаги саволи (3)\nBy Шайх Саидаҳмад Нуриддин on 09/10/2015 ПАЙҒАМБАРЛАР ҚИССАСИ ТАРИХ\nФариштаи киромлар Одам алайҳиссаломнинг яратилиш ҳикмати ҳақида сўрашадилар\nАллоҳ таоло фаришталарга қуйидагича хитоб қилганини хабар беради: “Эсланг, (эй Муҳаммад), Парвардигорингиз фаришталарга: “Мен Ерда (Одам ва унинг бир-бирларини ўрнини босадиган зурриётини) халифа қилмоқчиман”, деганида улар айтдилар: “У ерда бузғунчилик қиладиган, қонлар тўкадиган кимсани (халифа) қиласанми? Ҳолбуки, биз ҳамду сано айтиш билан Сени улуғлаймиз ва Сенинг номингни мудом пок тутамиз”. (Аллоҳ) айтди: “Мен сизлар билмаган нарсаларни биламан” [Бақара: 30]. Аллоҳ таоло Одам ва унинг бир-бирларини ўрнини босадиган зурриётини яратишни хоҳлаганини маълум қилди. Аллоҳ таоло шундай дейди: “У сизларни ерда халифалар қилиб қўйган ва Ўзи ато этган неъматлар билан сизларни имтиҳон қилиш учун айримларингизни айримларингиздан юқорироқ даражаларга кўтариб қўйган Зотдир. Албатта, Парвардигорингиз тезда жазолагувчидир ва албатта У мағфиратли, меҳрибондир” [Анъом: 165]. Аллоҳ таоло айтади: “…ҳамда сизларни ернинг халифалари (яъни бир авлод кетиб ортидан бошқа авлод келадиган кишилар) қиладиган Зотми?!” [Намл: 62]. Аллоҳ таоло фаришталарга худди буюк бир иш ҳақида уни вужудга келишидан олдин хабар берилганидек, уларга бу хабарни Одам ва унинг зурриётини яратилишини улуғлаш тарзида маълум қилди.\nФаришталар айрим жоҳил муфассирлар ўйлаганидек, Аллоҳнинг хоҳишига эътироз билдириш, одамзотни камситиш ва уларга ҳасад қилиш мақсадида эмас, балки ер юзида одамзотни яратишдан ҳикмат нима эканини билиш ва кашф этиш мақсадида Аллоҳдан сўраб шундай дедилар: “У ерда бузғунчилик қиладиган, қонлар тўкадиган кимсани (халифа) қиласанми?” [Бақара: 30].\nАйтилишича, фаришталар бу нарсани Одам алайҳиссаломдан олдин ер юзида яшаган жинлардан кўрган нарсалари сабабли одамзотдан бундай ишларни содир бўлишини билганлар. Шу боис, аксар ҳолатда, ердан фақат мана шундай ҳолатдаги мавжудотларгина яратилишини билганлар. Валлоҳу аълам.\n“Ҳолбуки, биз Сенга ҳамду сано айтиш билан бирга Сенга тасбеҳ айтурмиз ва Сенга нолойиқ нарсалардан Сени поклаб улуғлаймиз”. Яъни, “Биз Сенга доимо ибодат қиламиз, ҳеч биримиз Сенга осий бўлмаймиз. Модомики, анави одамзотни яратишдан мақсад – уларнинг Сенга ибодат қилиши бўлса, ахир, мана биз туну кун сусаймасдан Сенга ибодат қилмоқдамиз-ку?”.\n(Аллоҳ) айтди: “Мен сизлар билмаган нарсаларни биламан” [Бақара: 30]. Яъни, “Мен анави одамзотни яратиш ортидан келиб чиқадиган зарардан устун келадиган манфаатлардан сиз билмаган нарсаларни билурман. Яъни, улар ичидан анбиёлар, расуллар, сиддиқлар, шаҳидлар ва солиҳ бандалар вужудга келур”.\nСўнгра, Аллоҳ таоло фаришталарга илмда Одамнинг улардан афзал эканлигини баён қилиб шундай деди: “Ва У зот Одамга барча нарсаларнинг исмларини ўргатди” [Бақара: 31].\nТўғри фикр шундан иборатки, Ибн Аббос розияллоҳу анҳумо ишора қилганидек, Аллоҳ таоло Одамга нарсаларнинг номлари ва уларнинг хатти-ҳаракатларини, нарсаларнинг оддий ва кичрайтирма номларини ҳам ўргатди.\nБухорий Анас ибн Молик розияллоҳу анҳудан ривоят қилади: Расулуллоҳ соллоллоҳу алайҳи васаллам айтдилар: “Мўминлар қиёмат кунида тўпланиб шундай дейдилар: “Парвардигоримиздан (бандалар ўртасида тезроқ ажрим қилишини сўрайдиган) бирон шафоатчи топсак бўлар эди”. Шунда улар Одам (алайҳиссалом)нинг олдига келиб: “Сиз башариятнинг отаси, Аллоҳ сизни Ўз қўли ила яратган, фаришталарини сизга сажда қилдирган ва сизга барча нарсаларнинг номини ўргатган…” – дейдилар”. Бухорий ҳадисни тўлалигича зикр қилади.\n“Сўнгра уларни фаришталарга рўбарў қилиб деди: “Агар халифаликка биз ҳақдормиз, деган сўзларингиз рост бўлса, мана бу нарсаларнинг исмларини Менга билдиринг!” [Бақара: 31]. Ҳасан Басрий шундай дейди: “Аллоҳ таоло Одам алайҳиссаломни яратишни хоҳлаган пайтда, фаришталар: “Раббимиз ҳар қандай мавжудотни яратмасин, албатта, биз ундан кўра билимлироқ бўлурмиз”–дедилар. Шунда улар бу гаплари туфайли имтиҳон қилиндилар. Бу имтиҳон Аллоҳ таолонинг: “Агар ростгўй бўлсангизлар“-деган сўзидир”.\nФаришталар айтдилар: “Эй пок Парвардигор, биз фақат Сен билдирган нарсаларнигина биламиз. Албатта, Сен ўзинг илму ҳикмат соҳибисан”. [Бақара: 32]. Яъни, “Бирон кимса Сен унга таълим бермай туриб, Сенинг Илмингдан бирон нарсани идрок этишидан Сени поклаймиз”. Аллоҳ таоло айтганидек: “…Ва улар У зотнинг илмидан фақат Ўзи истаган нарсаларнигина биладилар” [Бақара: 255].\n“(Аллоҳ): “Эй Одам, буларга у нарсаларнинг исмларини билдир”, деди. (Одам) уларга барча нарсаларнинг исмларини билдирганидан кейин (Аллоҳ) айтди: “Сизларга, Мен Еру-осмонларнинг сирларини ва сизлар ошкор қилган ва яширган нарсаларни биламан, демаганмидим?” [Бақара: 33]; Яъни, “Мен ошкор нарсаларни билганимдек, сирли (ва яширин) нарсаларни ҳам билурман”.\n“Эсланг, (эй Муҳаммад), Биз фаришталарга Одамга таъзим қилинг дейишимиз билан саждага эгилдилар. Фақат Иблис кибр ва ор қилиб кофирлардан бўлди” [Бақара: 34]. Аллоҳ таоло Одамни Ўз қўли билан яратиб, унга Ўз руҳидан пуркар экан, бу Унинг Одамга кўрсатган буюк ҳурмат-эъзози бўлди. Аллоҳ таоло шундай дейди: “(Эй Муҳаммад), эсланг, Парвардигорингиз фаришталарга: “Албатта, Мен (асли) қора ботқоқдан бўлиб (одам сурати берилгач) қуритилган лойдан Инсон яратгувчиман. Бас, қачон уни тиклаб, ичига Ўз (даргоҳимдаги) жондан киритганимда, сизлар унга сажда қилган ҳолингизда йиқилингиз!” [Ҳижр: 29]. Шундай қилиб, Аллоҳ таоло Одамга тўрт жиҳатдан иззат-эҳтиром кўрсатди: уни Ўз қўли ила яратди, унга Руҳидан пуркади, фаришталарни унга сажда қилишга буюрди ва унга барча нарсаларнинг номларини ўргатди.\nШу сабаб, Мусо Одам билан юқори оламда, яъни осмонларда учрашган ва иккиси баҳслашиб қолган чоғда унга шундай дейди: “Сен Аллоҳ Ўз қўли билан яратган, сенга Руҳидан пуркаган, фаришталарини сенга сажда қилдирган ва сенга барча нарсаларнинг номини ўргатган башарият отаси – Одамсан“.\nШунингдек, қиёматда маҳшаргоҳ аҳли ҳам Одамга шу гапларни айтишади.\n Мазкур оятлар қиссагўй адиблар ва журналислар жавраб айтадиган: “Инсон Аллоҳнинг ер юзидаги халифасидир” – деган гапнинг нотўғри эканлигига очиқ далилдир. Зеро, мазкур гапни тасдиқлайдиган оят ва ҳадисларда ишончли бир далил ёки уламолар томонидан айтилган очиқ мўътабар бирон сўз мавжуд эмас.\n Муаллиф роҳимаҳуллоҳ “Тафсирул Қуръонил Азийм” асарида (1/76-бет) шундай дейди: “Тўғри фикр шундан иборатки, Аллоҳ таоло Одамга барча нарсаларнинг номларини, уларнинг сифатлари ва хатти-ҳаракатларини, яъни Ибн Аббос розияллоҳу анҳумо айтганидек, “Ҳаттоки, орқадан секин ел чиқармоқ ва бу хатти – ҳаракатнинг кичрайтирма шаклини, яъни нарсалар ва хатти-ҳаракатларнинг номлари, уларнинг оддий ва кичрайтирма номларини” ўргатди“.\nИбн Аббос розияллоҳу анҳумодан ривоят қилинган сўзнинг ровийлар шажараси саҳиҳ эмас. Бироқ, Қуръон лафзининг умумийлиги Ибн Аббос розияллоҳу анҳумо айтган гапга далолат қилади, валлоҳу аълам.\n Мазкур ҳадис Одам (алайҳиссалом) жамики башариятнинг отаси эканлигига қатъий далилдир. Бу нарса Шайх Муҳаммад Абдуҳ Ал-Мисрий Одам алайҳиссаломнинг бутун башариятнинг отаси эканлигида шак қилганидек эмас. Шунга қарамай, Шайх Муҳаммад Рашид Ризо ўзининг “Ал-манор” асарида (4/ 323-325 – бетлар) унинг бундай ботил фикрини тасдиқлаши ҳақиқатда ачинарли ҳолдир.\nСўнгра, товламачи Доктор Абдуссабур Шоҳиннинг “Отам Одам ёхуд одамзот қиссаси афсонами ёки ҳақиқат?” китобини кўрдим. Китоб муаллифи ушбу уйдирма ва хурофот атрофида айланар экан, Одам алайҳиссалом башариятнинг отаси эмас, балки дастлабки инсон деган ғояни олға суради (!).\nБу каби ғайб ишида Аллоҳ таоло айтганидек, фақат адаштирувчи кимсаларгина шўнғиб кетадилар: “Мен уларни (Иблис ва унинг зурриётини) осмонлар ва Ерни яратишга ва на ўзларини яратишга гувоҳ қилган эмасман (яъни улар еру осмонлар қандай яралганини ҳам, ўзлари қандай яралганликларини ҳам мутлақо билмайдилар, буларнинг барчасини ёлғиз Ўзим яратганман), шунингдек, бу йўлдан оздиргувчиларни (Ўзимга) ёрдамчи ҳам қилиб олганим йўқ. (Бас, сизлар нечун уларга ибодат қилурсизлар)?!” [Каҳф: 51].\nАхир, бу бўҳтончилар Одам алайҳиссаломнинг яратилишига гувоҳ бўлдилармики, башарият билан инсон ўртасини ажратсалар, “Одам башарият турига мансуб, у башарият отаси эмас, балки, дастлабки инсондир”, десалар.\nДарҳақиқат, мазкур жаҳолатга тўла бу залолат Дарвин ва унинг тарафдорларининг: “Инсон аслида маймундан келиб чиққан”, деган уйдирмасини ташвиқот қилиш демакдир(!).\n Бухорий (4476) ва Муслим (193) ривоят қилганлар.\nМуаллиф мазкур ҳадисни зикр қилганининг боиси, ҳадис Аллоҳ таоло Одам алайҳиссаломга барча мавжудотларнинг номини ўргатганлигига далолат қилмоқда.\nБу нарса мазкур масалада Имом Ибн Касирнинг фикри Бухорийнинг фикри сингари эканлигини кўрсатади.\n Табарий “Жомеул баён” асарида (1/ 173-бет) “жаййид” ровийлар шажараси билан ривоят қилган.\n Саҳиҳ ҳадис, батафсил тахрижи келгусида келади.\nAvvalgi maqolaАли розияллоҳу анҳу: насл-насаби ва туғилиши\nKeyingi maqola Телефонда суҳбатлашиш одоби


Сахро хақидаги хотиралар — Dilkashradio.com\n“Зеро Эганг Худованд сени яхши ерга кўллари ва ариқлари сувга тўла ерга, водийлари ва тепаликларида булоқ қайнаб чиқадиган, буғдой ва АРПА, узум ва анжир, анор, зайтун ёғи ва асалга тўла юртга олиб боряпти . Сен у ерда нонга мухтож бўлмайсан, ва ќеч нарсадан зориқмайсан.” Қонунлар китоби 8:7-9\nАссалому алайкум қадрли биродарлар. Бугун сизлар билан сахро хақидаги охирги сухбатимизни тугатамиз. Биз бир неча сафардан бери қалбимиздаги сахро ва ундаги синовлар, олган сабоқларимиз хақида сухбатлашяпмиз. Сиз билан бирга жуда кўп нарсаларни ўргандик. Албатта биз бу сухбатлардан анчагина нарса ўргандик бироқ хар биримизнинг хаётимизда бундай сахроли дамлар бир неча марта бўлган. Хаётимиздаги хар бир қийинчилик, ходиса ва воқеалар шундай бекордан-бекорга ўтиб кетмайди. БИзни Ўзига яқинлаштириш, бизни Ўз Ўғлининг суратига ўхшаш қилиш учун ХУдовандимиз мана шундай нарсалардан фойдаланади.\nАгар хар биримиз ортга назар ташласак, хаётимизда Худованд қилган ишларни тахлил қилсак, хаётимизда содир бўлган ўша қийинчиликлар орқали Худованд албатта бирор-бир нарсани ўргатганини кўрамиз.\nБиз ўрганганларимиз эса доимо биз билан бирга. Инсон зоти баъзан бир нарсани ўрганиши учун бир нечта босқичлар ва қийинчиликлардан ўтишига тўғри келади. Худованд сиз билан бизга бир нарсани ўргатмагунча қайта-қайта ўшандай холатларга олиб келаверади. Менинг хаётимда хам азобли, қийинчилиларга тўла кунлар бўлган. Бир неча марта ўзимни худди сахрода қолгандай хис қилганман. БУ кунлардан ўтиб олиш осон бўлмаслигини ўзингиз хам яхши биласиз. Шунга қарамай, Худованд доимо мен билан бирга бўлди. Ўша пайтларда буни хис қилмаганман, бироқ имонда хис-туйғудан кўра ишонч ва факт асосий ўринни эгаллайди. Биз хис – туйғуларга қараб яшамаслигимиз керак.\nБиз аниқ фактларга ва ишончга асосланиб яшашимиз керак. БУндай яшаш учун эса Худованднинг ваъдаларига ишонишимиз лозим. Мен хар бир синовдан, қийинчиликдан ўтар эканман, шу кунлар давомида анча-мунча нарсаларни ўрганганимни англайман. БУ кунлар менининг кейинги хаётимда тўғри юришимга ва қоқилмаслигимга асос бўлиб хизмат қилади. ХАр бир қийинчиликдан сўнг, юрагим ва онгим тиниқлашади. Ўзимни енгил хис қиламан. Хурсанд бўламан. ХАр бир қийинчиликдан сўнг менинг Олий Рухонийим доимо мен билан бўлганини англайман. У менинг доимо ёнимда бўладиган таянчим. Мен У билан бирга Худованднинг адолат тахтига жасорат, хотиржамлик ва дадиллик билан кела оламан. Мен олдинда мени кутаётган Жаннатга ќаяжон ва интиқлик билан кўз тикаман. Жаннат… Унда бизнинг юракларимиздан фақат хамду-сано тўкилади. БУ дунёнинг қора ва аянчли манзараси Худодан ажралган.\nМен хеч қачон йиғи-сиғи, ғам-алам бўлмайдиган янги ер ва янги осмонни интиқлик билан кутаман. Атрофимдаги бузилган юракларни кўраман ва улар учун юрагим ачишади. ВА эслайман, ХУдованд хар бир бузилган кўнгилни хорламас, уларнинг кўзларидаги ёшни артиб қуритар. Мен бу қоронғи дунёда яшаётган бўлсам хам, юрагим, қалбим Жаннатда яшайди. Мендаги абадий хаёт аллақачон бошланган. Мен қуёш ботадиган томонга эмас, қуёш кўтариладиган томонга қараб қадам ташлайман. Мен тоабад У билан бирга бўламан, У эса мен билан. Бундан ортиқ бахт борми? Азизлар сиз Ўзингизни Худонинг режасида қандай кўрасиз? Унинг сизга бўлган мухаббати ва иноятини қанчалик англайсиз? Бизга сиз билан ўртоқлашиш жуда мароқли. Ўз тажрибаларингизни биз билан бўлишинг. Сизларнинг тажрибаларингиз ва ўрганганларингизни билиш хаммамиз учун хам фойдали бўлади. Сиз билан кейинги сухбатларда учрашгунча ОМОН бўлинг.


8 декабрь куни Ўзбекистонда қандай об-ҳаво кутиляпти? » Ўзбекистон янгиликлари – Zamin.uz\n07 декабрь 2019, 12:40\nҚорақалпоғистон Республикаси ва Хоразм вилоятида ҳаво ўзгариб туради, ёғингарчилик кутилмайди. Баъзи жойларда туман тушиши мумкин. Шамол шарқдан 7-12 м/с тезликда эсади, баъзи жойларда 15-20 м/с гача кучайиши мумкин. Ҳарорат кечаси 0-5 даража совуқ, кундузи 5-10 даража илиқ бўлади.\nБухоро ва Навоий вилоятида ҳаво ўзгариб туради, ёғингарчилик кутилмайди. Баъзи жойларда туман тушиши мумкин. Шамол шарқдан 7-12 м/с тезликда эсади. Ҳарорат кечаси 3 даража совуқ - 2 даража илиқ, кундузи 12-17 даража илиқ бўлади.\nТошкент, Жиззах, Сирдарё, Самарқанд вилоятларида ҳаво ўзгариб туради, ёғингарчилик кутилмайди. Баъзи жойларда туман тушиши мумкин. Шамол шарқдан 7-12 м/с тезликда эсади. Ҳарорат кечаси 0-5 даража, баъзи жойларда 2° совуқ, кундузи 12-17 даража илиқ бўлади.\nҚашқадарё ва Сурхондарё вилоятларида ҳаво ўзгариб туради, ёғингарчилик кутилмайди. Баъзи жойларда туман тушиши мумкин. Шамол шарқдан 7-12 м/с тезликда эсади. Ҳарорат кечаси 2-7 даража, кундузи 12-17 даража илиқ бўлади.\nАндижон, Наманган, Фарғона вилоятларида ҳаво ўзгариб туради, ёғингарчилик кутилмайди. Баъзи жойларда туман тушиши мумкин. Шамол шарқдан 5-10 м/с тезликда эсади. Ҳарорат кечаси 0-5 даража илиқ, баъзи жойларда 2 даража совуқ, кундузи 7-12 даража илиқ бўлади.\nРеспубликанинг тоғли ҳудудларида ҳаво ўзгариб туради, ёғингарчилик кутилмайди. Баъзи жойларда туман тушиши мумкин. Шамол шарқдан 7-12 м/с тезликда эсади. Ҳарорат кечаси 2-7 даража совуқ, кундузи 0-5 даража илиқ бўлади.\nЯнгиликлар » Ўзбекистон » 8 декабрь куни Ўзбекистонда қандай об-ҳаво кутиляпти?


Порошенко: Украина мудофаага ҳозир бўлиб туриши лозим\nПрезидент Петро Порошенко, россияпараст исёнчилар билан муросага эришилмаган тақдирда, Украина ўзини мудофаа қилишга тайёр бўлиб туриши кераклигидан огоҳлантирди.\nШу билан бирга, Порошенко Украина шарқидаги зиддиятни ҳарбий йўл билан ҳал қилиб бўлмаслигини қайд этди.\n21 сентябрь куни украиналик журналистлар олдида чиқиш қилган Порошенко Украина армияси Донецк ва Луганскдаги жанглар чоғида фронт чизиғида ўз ҳарбий техникасининг 65 фоизини йўқотганини билдирди.\nКиев ва россияпараст айирмачилар 5 сентябрь куни ўт очишни тўхтатиш тўғрисида келишувга эришгандилар. Бу келишув бир неча марта бузилганига қарамай, урушаётган томонлар 19 сентябрь куни тўплар ва оғир техникани жанг майдонидан олиб чиқиб кетиш бўйича бир қарорга келгандилар.\nШунга қарамай, украиналик ҳарбийларнинг 21 сентябрдаги маълумотига кўра, исёнчилар ва улар билан бирга бўлган Россия ҳарбийлари бу келишув шартларини бажармаяптилар. Москва Украинага қўшин юборганини рад этиб келади.


Ўзбекистон Либерал-демократик партиясидан Ўзбекистон Республикаси Президентлигига номзод Шавкат Мирзиёев сайловчилар билан учрашиш ҳамда давлат раҳбари сифатида бунёдкорлик ишлари билан танишиш мақсадида Қашқадарё вилоятига келди.\nҚашқадарёда ишсизлар ва ёшларни касб-ҳунарга ўқитишнинг мутлақо янги тизими жорий этилади. Бу ҳақда президентликка номзод Шавкат Мирзиёев маълум қилди.\n“Мен “Ўзбекнефтгаз” АЖ Бошқарув раиси Меҳриддин Абдуллаев билан батафсил гаплашдим. Қашқадарёда бу жамият иштирокида янгича тизим йўлга қўямиз. Бунда нефт ва газ соҳасининг вилоятда фаолият кўрсатаётган 5 та йирик корхона мутахассислари тажрибасидан фойдаланамиз. Энди, ҳудуддаги барча касб-ҳунар марказлари иккита энг йирик бўлган Шўртан газ кимё мажмуаси ва Муборак газни қайта ишлаш заводига бириктирилади.\nШу тизим орқали, келгуси беш йилда 150 мингдан зиёд ишсизлар ва ёшлар тадбиркорлик ва касб-ҳунарга ўқитилади. Бундан ташқари, Шаҳрисабз, Китоб, Касби ҳамда Қарши шаҳрида ҳунармандчилик марказлари қурилиб, 15 мингдан зиёд ёшлар шогирдликка олинади”, деди президентликка номзод Шавкат Мирзиёев.


1 сентябрь куни Ўзбекистонда қандай об-ҳаво кузатилади? | Qalampir.uz\n1 сентябрь куни Ўзбекистонда қандай об-ҳаво кузатилади?\nБу қизиқ\t31 Август 12:58 4995\nГидрометеорология хизмати маркази эртага, 1 сентябрь куни Ўзбекистонда қандай об-ҳаво кузатилишини маълум қилди.\nҚорақалпоғистон Республикаси ва Хоразм вилоятида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 10-15°, кундузи 27-32° бўлади.\nҚашқадарё, Сурхондарё вилоятларида бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 17-22°, кундузи 34-39° бўлади.\n20 Октябрь 09:08 35349\n20 Октябрь 08:58 27948\n21 Октябрь 10:51 21656\n19 Октябрь 13:02 20957\n20 Октябрь 21:18 18926


ТОЛИБ ЁҚУБОВ:БАРИБИР ЕНГАДИ!\nby Admin on Wed Feb 10, 2010 7:24 am\nСССР да кўп йиллар давомида генетика фани тан олинмади. Бу - совет олимлари ёппасига генетика фанига қарши бўлгани учун содир бўлган дегани эмас. Аксинча, совет олимлари ичида бу фанга катта ҳисса қўшган олимлар оз бўлмаган. Бу нарса коммунистик совет системаси, тузуми, сиёсатининг маҳсули бўлиб, ўша даврда генетика соҳасида иш олиб борган олимларни таъқиб қилинганлиги ҳоллари кам эмас эди. Натижада СССР биологиянинг улкан бир соҳасида жаҳон мавқеидан 20-30 йил орқада қолиб кетган.\n- Сен Толиб Ёқубовга ишонма, у яқинда қамалади, у яширин иш олиб бораяпти - дейишган.\n- Муҳтарам жаноблар! Совет ҳукуматининг хатоларини сиз ҳам такрорламанг, сизни келажак авлод ҳақиқий демократик ҳукумат сифатида узоқ даврлар ёдга олиши учун тўсиқ қўйиш йўлини эмас, балки ҳақиқий эркинлик йўлини танланг! - деб ҳайқиргинг келади.\n- Маҳалламизда газ, сув, электр муаммолари ҳал этилмаган, кўчаларимиз тиззагача лой ва сувга тўла, асфальт қилиниши керак! - деб эҳтирос билан гапиргани учун (буни барча гувоҳлар тан олишди) Ўзбекистон “одил” суди (судья - Латифхон Жўрабоев) бундан икки кун олдин уни 5,5 йилга қамади. Демак Ўзбекистонда ҳайқириб ҳам бўлмас экан.\nНима қилиш керак? Аҳмадхон Тўрахонов каби кўксингиз аламга тўлиб ҳаққингизни талаб қилсангиз - қамашса, ватанда юрсангиз - ишдан ҳайдашса, орқангиздан баъзи кимсалар кучукдай эргашиб юрса, компьютерда ишлаганингизни яширин иш олиб бораяпди дейишса, ватандан чиқиб кетишга мажбур бўлсангиз - ватангадо деб тахқирласалар, нима қилиш керак?\n6 март 1999 йил\tТошкент.


Яна она ва бола ўлими. Бу гал Ангренда (ВИДЕО)\n19 июн 2019, Тошкент вақти: 10:02\nАндижон вилоят, Балиқчи туман туғруқхонасида 36 ёшли аёл ва унинг қорнидаги ҳомиласи ўлгани ҳақида Озодлик хабар берганидан бир кун ўтиб Тошкент вилоятининг Ангрен шаҳри касалхонасида ҳам ой бошида шундай фожиа рўй бергани маълум бўлди.\nБу Ўзбекистон туғруқхоналарида оналар ва гўдаклар ўлими билан боғлиқ шу ойнинг ўзида Озодлик аниқлаган учинчи ҳолатдир.\n12 ноябрда Жиззах вилоятида тўртинчи фарзандини дунёга келтириш учун Зафаробод туман Марказий касалхонасининг Туғруқ бўлимига ётган аёлнинг боласи вафот этган эди.\nЯна она ва бола ўлими. Бу гал Ангренда\n5 ноябрь куни 29 ёшли аёл М.М. учинчи фарзандини туғиш учун Ангрен шаҳар марказий шифохонаси туғруқхонасига ётқизилган. Аёлнинг қайнонаси Жамила Маматқулованинг иддао қилишича, шифокорлар унинг ва қорнидаги боланинг ҳаётини сақлаб қололмаганлар.\nЖамила Маматқулова Озодлик билан суҳбатда келини ўлими ҳақида айтиб берди:\n- Шифокор чиқиб "келинингиз ўлди" деди. Юракка қон ҳайдовчи томир тромби ёрилиб кетган дейишди. Кирсам келинимни қорнидаги бола типирчилаб ётибди. 10 минутни ичида бир минут қараса бўлардику?! Ўғлим докторларга тиз чўкди, "машинамни бераман, болани ҳаётини сақлаб қолинглар", деди. Кейин бола ҳам ўлди. Қорнидаги уч кило саккиз юз, бўйи 58 (сантимер) бола ўлик чиқди.\nЖамила Маматқулова билан суҳбат\nОзодлик суҳбатлашган Ангрен шаҳар марказий шифохонаси врачлари мазкур ҳолат юзасидан текширув якунланмаганлиги сабабли ҳеч нарса гапиролмасликларини айтишди.\n- Ҳозир бу бўйича суриштирув давом этяпти, шаҳар прокуратураси шуғулланяпти. Биз бу ҳақда ҳеч нарса айта олмаймиз, - деди жамоатчиликка гапириш ваколати йўқлиги сабаб исми очиқланмаслигини сўраган Ангрен касалхонаси шифокори.\nБир кун аввал Озодлик Андижон вилоятининг Балиқчи тумани туғруқхонасида она ва ҳомиласи нобуд бўлгани ҳақида хабар берган эди.\nБалиқчи туғруқхонасида ўлган аёлнинг Озодлик билан суҳбатлашган қариндоши "тамагир врачларнинг бепарволиги боис, оила нобуд бўлди", деб даъво қилган эди.\nАнгренлик марҳум келиннинг қайнонаси Жамила Маматқулова ҳам “тамагир шифокорлар” сабаб келини ва набираси нобуд бўлганини айтди.\n- Туғруқхонадагилар безрайиб қўлингизга қараб туради. Ўша куни бирон миллион сўм олиб борганимда балки келиним ҳам, набирам ҳам ўлмаган бўлар эди. Булар пулга ўрганган-да. Президентимиз жавраб ётибди оғзи йиртилгудай бўлиб порахўрликка чора кўрилади, деб. Ҳеч қандай чора йўқ. Улар ўқишни ҳам пулга ўқиган врачлар-да, - деди Жамила Маматқулова.\nЖамила Маматқулованинг икки набираси етим қолди\nОзодлик шу ойнинг ўзида Ўзбекистон туғруқхоналаридаги оналар ва гўдаклар ўлими билан боғлиқ учта ҳолатни аниқлади.\n"Save The Children" ташкилоти ҳисоботида Ўзбекистонда ҳар минг боланинг бештаси туғилганидан сал ўтмай оламдан ўтиши айтилган.


Жаҳонгир Отажонов, Абдулла Қурбонов ва Шаҳло...\n16.10.2019 17:05 0 3965\n«Ўзбекконцерт» томонидан лицензияси муддатидан олдин тўхтатилган хонандалар Жаҳонгир Отажонов, Абдулла Қурбонов, Шаҳло Аҳмедова ва актриса Ҳалима Ибрагимовага ижодий фаолиятини давом эттириш учун рухсат берилди.\nБу ҳақда бугун, 16 октябрь куни «Ўзбекконцерт»да бўлиб ўтган йиғилишда муассаса директори Одилжон Абдуқаҳҳоров маълум қилган.\nЭслатиб ўтамиз, икки кун аввал хонанда Жаҳонгир Отажоновнинг лицензияси тугатилиши эълон қилингач, «Ўзбекконцерт» фаолияти кескин танқидларга учрай бошлади.\nЖумладан, Ахборот ва оммавий коммуникациялар агентлиги бош директори Комил Алламжонов «Жаҳонгир Отажоновни яхши кўриб тинглаш учун шахсан бизга лицензия керак эмас» деганди.\nМавзуга оид: Лицензиявозлик. Нега ижод назорат қилиниши керак?\nЎзбекконцерт лицензия Шаҳло Аҳмедова Абдулла Қурбонов Жаҳонгир Отажонов\nЖамият бугун, 09:48


Ўзбекистон Республикаси Банк-молия академияси">\n+998 71 237 53 54\nҚисқача тарихий экскурс\nАкадемиянинг таркибий тузилмаси\nҚайта тайёрлаш ва малака ошириш\nХалқаро алоқалар ва дастурлар\nИлмий грантлар ва тадқиқотлар\nҲужжатларни қабул қилиш\nАмалиёт ва стажировка\nМалакавий имтиҳон топширувчилар\nБитирувчи ва ҳамкорларга\nNotice: Trying to access array offset on value of type bool in /home/host1148/public_html/views/view/read.php on line 21\nNotice: Trying to access array offset on value of type bool in /home/host1148/public_html/views/view/read.php on line 23\nЎЗБЕКИСТОН БАНКЛАРИ АССОЦИАЦИЯСИ\nГРАНТ ВА СТИПЕНДИЯЛАР1\nБанк - молия Академиясига зарур:\nСавдони қўллаб-қувватлаш бўйича мутахассис (Бош мутахассис)\nБиз нимани таклиф қиламиз:\n* Юқори профессионал ва нуфузли ташкилотда ишлаш;\n* Расмий бандлик;\n* Иш жараёнида шахсий, касбий ва мансаб ўсиши ва ривожланиши учун имконият;\n* Академиянинг ўзида ўқиш ва хорижда малака ошириш имконияти;\n* Барқарор нормаланган иш жадвали: душ.-жум., 9: 00-18: 00;\n* Корпоратив бонуслар: жамоа тузиш, корпоратив тадбирлар, таълим.\n* Мижозлар ва сотув бўлими ходимларидан сўроқларни қайта ишлаш, ваколатларини ривожлантириш.\n* Академиянинг мижозлари, сотув, ваколатларни ривожлантириш бўлими ва тегишли идоралар ўртасида ҳужжат оқимини мувофиқлаштириш.\n* Молия бўлими билан ўзаро ҳамкорлик ва ахборот материалларини тайёрлашда иштирок этиш (буклетлар, компания мижозлари учун маҳсулот ассортименти бўйича тақдимотлар).\n* Академия ва мижозлар ўртасида ҳужжатлар айланиш тартиби ва белгиланган вақти ҳақида менеджерларни маслахатини бериш. Менеджерлар эҳтиёжлари (тўловлар, шартномалар, сотиш ва бошқалар) бўйича ҳисоботларни юклаш ва тайёрлаш.\n* Таълим жараёни бўйича ўқитувчиларни назорат қилиш.\n* Машғулотларнинг ўқув жадвалини, академия талабалари билан машғулотлар, консултациялар, имтиҳонлар, интервюлар ва бошқа тадбирлар тайёрлаш.\n* Ўқувчилар гуруҳларини шакллантириш;\n* Академия талабаларининг давомати ва академик фаолиятини кузатиш;\n* Таълим жараёнини оператив тартибга солишни қўллаб-қувватлаш, амалга оширишга кўмаклашиш:\n- ўқув даври учун тадбирлар календар жадвалини тайёрлаш;\n- филиаллардаги ўқув ёзувларни текшириш ва бажариш: иш дастурларини, курслар жадвалини, таълим таъминоти ходимларининг иш режаларини, ўқитувчилар Кенгашини баённомасини, дарслар журналини, қолоқлар билан маслаҳатлар ўтқазишни ва бошқалар;\n- бўлимларда ўқув режаларининг мавжудлиги ва бажарилишини мониторинг қилиш, Ўқитувчиларникини, ўқув машғулотлари жадваллари, ўқув дастури стандартига риоя қилиш учун ўқиладиган курслар дастурларини;\n* Академия талабаларига ҳужжатларни тайёрлаш ва бериш (малака гувохномаси, шаходатнома, дипломлар).\n* Олий таълим;\n* Мустақил бўлиш;\n* Мувофиқлаштирувчиси сифатида тажриба, савдо бўлимларида қўллаб-қувватлаш, мижозларга хизмат, даъвогарлар бўлимида 1 йилдан ортиқ, FMCG соҳасида, банкларда ва бошқаларда.\n* Бирламчи ҳужжатлар, ҳисобот, дебиторлик қарзлари билан ишлаш тажрибаси;\n* Ехcеl-ни яхши билиш (катта ҳажмдаги ахборотлар, жамловчи жадваллар билан ишлай олиш), Wоrd, PowerPoint.\n* Энергияли, стрессга бардошлик, аналитик маълумотлар билан ишлаш қобилияти борлиги.\nТел.: + 998 71 237-54-01\nБанк - молия Академиясига асосий ҳисоб Менеджери (КАМ) зарур:\n* Расмий бандлик," оқ " иш ҳақи;\n* Юқори профессионал жамоада ва нуфузли ташкилотда ишлаш;\n* Корпоратив бонуслар: жамоа тузиш, корпоратив тадбирлар, спорт мажмуасига кириш, дам олиш хонаси, чой, қаҳва ва мева.\n* Банк-Молия Академияси (бундан буён матнда Академия деб юритилади) хизматларига мижоз-ларни жалб қилиш, саёҳат тамойилини ҳисобга олган ҳолда юзма-юз учрашувлар ўтказиш;\n* Савдо ошириш ва тайинланган мижозларга тақдим этиш учун Академиянинг таълим хизматлари турларини кенгайтириш; шу жумладан, чапараста сотиш орқали,;\n* Академиянинг ишчи гуруҳларини маркетинг бўлими, мижозларга хизмат кўрсатиш, ўқув бў-лмалари ва молиявий блоклар иши бўйича Академиянинг бўлинмаларини мувофиқлаштириб, мижозлар билан битимлар бўйича иш ташкил этиш ва бошқаришни бошлаш ва кейин мижоз билан шартнома тузиш;\n* Академиянинг тасдиқланган иш жараёнларига мувофиқ, академиянинг профессионал молия институтлари ва давлат идораларига хизмат кўрсатишни таъминлайдиган мижозлар сегментида сотишни таъминлайдиган вазифаларни бажариш;\n* Академиянинг маҳсулотлари ва хизматларига бўлган қизиқишни аниқлаш мақсадида мижоз-ларнинг бизнесини ўрганиш ва кузатиш;\n* Тайинланган мижозлар билан ишлаш схемасини оптималлаштириш учун уларнинг эҳтиёжлари, бизнес хусусиятлари ва шахсий хусусиятларига мувофиқ оқилона таклифларни тақдим этиш;\n* Академия билан узоқ муддатли ҳамкорликка эътибор қаратиб, мижозлар билан ишончли ҳамкорлик алоқаларини ўрнатиш;\n* Савдо ҳужжатларини юритиш, мижозлар билан ва Академияни ички ҳужжатларини келишув йўли билан ташкил қилиш;\n* Академия бўлинмалари билан ўзаро алоқа ўрнатишда мижозларга ёрдам кўрсатиш,"ягона ойна" вазифасини бажариш.\n* Олий таълим, лойиҳаларни бошқариш малакаси мақсадга мувофиқдир.\n* Фаолият ва мулоқот қобилиятлари.\n* Мослашувчанлик ва ўзгаришга тайёрлик, биз доимо ўзгариб турамиз ва консерваторлар томонидан секинлашганда тоқат қилмаймиз;\n* Жамоа бўлиб ишлаш, вакилларни жўнатиш, ўз-ўзини назорат қилиш, режалаштириш ва кўникмаларни ташкиллаштириш.\nЎзбекистон Республикаси Банк-молия академияси олий таълим ва илмий тадқиқотлар соҳасида Марказий Осиёдаги замонавий етакчи институтдир. Узоқ бўлмасада салмоқли тарихи давомида Академия ўз анъана ва қадриятларига эга бўлди ҳамда молия, банк иши, солиқ, инвестиция, суғурта иши каби йўналишларда мамлакатдаги етакчи ОЎЮ сифатида ўрин олишга улгурди.\nЎзбекистон, 100000, Тошкент, Мирзо Улугбек тумани, Мовароуннахр кўчаси, 16\nТел.: + 998 71 237-54-53\nФакс: + 998 71 237-50-11\n©2019 Ўзбекистон Республикаси Банк-молия академияси. Барча ҳуқуқлар ҳимояланган.


Ўзбекистон ҳукумати хориждаги мухолифатдан қўрқадими? « Ўзбекистон Халқ Ҳаракати\n14 December 2019 - 21:32\nМухолифатдаги “Эрк” демократик партияси яқинлашаётган Парламент сайловларини масхарабозлик, деди ва одамларни унда иштирок этмасликка чақирди. Партия раҳбари Муҳаммад Солиҳ уч йиллик сукутдан сўнг Президент Шавкат Мирзиёев олиб бораётган сиёсатни танқид қилди.\nПартия баёнотида айтилишича, Шавкат Мирзиёев иқтисодий жабҳада баъзи либерал қадамларни ота бошлаши, мухолифатнинг Ўзбекистонга қайтишига умид уйғотган.\n“Лекин Мирзиёев янги йўл танламади. У ўз муаллимининг изидан юришни афзал кўрди: мухолифатга ўлка эшикларини очмади, уни аввалги “халқ душмани” мақомида қолдирди ва унга қарши таъқибни давом эттирди”, дейилади баёнотда.\n“Эрк” партияси Парламент сайловига шахсан Каримов тарафидан тузилган 5 та “қўғирчоқ партия”ни киритганини танқид остига олган.\n“Энди, 22 декабр 2019 да айни қўғирчоқ партиялар парламентдаги ўринлар учун эмас, Мирзиёевга лаганбардорликда мусобақага шайланишяпти. Биз ўзбекистонликларни бу сиёсий масхарабозликда иштирок этмасликка чақирамиз, бу ўйинга қарши норозиликларини Конституцияда кўрсатилган ҳақлари доирасида ифода этишга чақирамиз”, дейилади баёнотда.\nБи-би-си “Эрк” партияси раиси Муҳаммад Солиҳ билан боғланиб нима учун 3 йил сукут сақлаб, энди Мирзиёев сиёсатини танқид қилаётгани ҳақида сўради.\nМуҳаммад Солиҳ: Чунки 3 йил Каримов даврида ўтказилмаган сиёсий ислоҳотлар Мирзиёев даврида ўтказилади, деб умид қилдим. Фақат мен эмас, умуман, бизнинг ташкилотимиз, бизнинг тарафдорларимиз мана уч йилни катта умид билан ўтказди.\nНега биз умид қила бошладик? Чунки Мирзиёев иқтидорга келганидан кейин қандайдир либерал ҳаракатлар қила бошлади. Хусусан, иқтисодий жабҳада эркинликлар берилди. Ташки муносабатларда ҳам либераллашув бўлди. Чегараларда Каримовнинг олдинги қаттиқ тутими ўзгарди.\nБи-би-си: Яқинда Ўзбекистон сенати раиси ўринбосари Содиқ Сафоев Ўзбекистонда мухолифат халқ ичидан чиқиши кераклиги, уни ташқаридан олиб келиб бўлмаслигини айтди. Балки сиёсий ислоҳотларни талаб қилишлар халқ ичидан чиқмаётгандир?\nМуҳаммад Солиҳ: Агар у бизни назарда тутган бўлса, ташқаридан келаётган, деб биз ташқаридан келганимиз йўқ. Ичкаридан қувилган мухолифатмиз. Инглизларни олиб келаётганингиз йўқки, сиз мухолиф қилиб. Бизнинг ватанимизга қайтишимиз, бу ташқаридан бирини олиб келиш дегани эмас-ку.\nБи-би-си: Лекин айрим кузатувчилар, “Эрк” партияси, умуман сиз раҳбари бўлган Ўзбекистон халқ ҳаракати ҳам Ўзбекистонда оддий блогерчалик таниқли эмаслиги, таъсир кучига эга эмаслигини айтишяпти. Сиз сайловни масхарабозлик, деб бойкот қилишга чақиргансиз. Одамлар чақириғингизга қулоқ солади, деб ўйлайсизми?\nМуҳаммад Солиҳ: Соладиганлар ҳам бор, солмайдиганлар ҳам бор. Агар биз блогерчалик машҳур бўлмаган бўлсак, нега бизни чақиришдан қўрқади Мирзиёев. Чақирсин. Агар бизни ҳеч ким сайламаса, сайламайди, демак. Машҳур бўлмасак, нега қўрқяпти? Ҳамма гап шундаки, бизни у ерда қўллаган ижтимоий қатлам ҳалиям мавжуд. Бундан Каримов ҳам қўрққан эди, бундан Мирзиёев ҳам қўрқяпти. Шунинг учун ҳам киритмаяпти. Бунинг ҳаммаси улар ўтказаётган бизга қарши арзон пропаганда.\nБи-би-си: Лекин сизнинг мухолифларингиз сизни ҳам “Эрк” партияси пайдо бўлгандан буён унинг раҳбарлигини ҳеч кимга топширмасликда айблашади. Бу партия жамиятга керак бўлса, унинг бошқарувига ёшлар келиши кераклигини айтишади. Ушбу танқидларга нима дейсиз?\nМуҳаммад Солиҳ: Бу нарса қип-қизил демагогия. Чунки биз, биринчидан, мамлакат ичкарисида қурултойни ўтказиш учун қанча уриндик. Бизга изн бермади. Қурултойимиз тўпланган жойда милициялар бориб тарқатиб юборди. Қани энди, бир мард чиқиб, мана шу ишни мен бошқараман, деб олса-ю, биз қутилсак бу раисликдан. Бу Каримовчилар уйдирган демагогия. Ўша пайти ҳам айтарди, ҳозир ҳам айтяпти. Раислик дегани, биз бу ерда пул олиб ёки бойлигига қараб ўтирганимиз йўқ. Том тескариси. Бу ерда ўша ҳақоратларга маъруз қоляпмиз. Бу юкни қайси мард қичиб олади бугун?


Халқлар дўстлигининг ёрқин намойиши » Жиззах ҳақиқати газетаси расмий сайти\nЖиззах ҳақиқати газетаси » Жамият » Халқлар дўстлигининг ёрқин намойиши\nВазирлар Маҳкамасининг шу йил 22 январдаги 01-07/1-220-сонли чора-тадбирлар ижросини таъминлаш мақсадида 20-21 май кунлари "Ўзбекистон — умумий уйимиз" шиори остидаги маданият ва дўстлик фестивалининг вилоят босқичи бўлиб ўтди.\nДастлаб Жиззах политехника институтида фестиваль доирасида "Ўзбекистон — бағрикенг диёр" мавзуида фотокўргазма ташкил этилди. "Ҳаракатлар стратегиясининг миллатлараро ва конфессиялараро тинчлик ҳамда тотувликни мустаҳкамлашдаги ўрни ва аҳамияти" деб номланган давра суҳбатига ҳам мазкур олий ўқув юрти мезбонлик қилди.\nШундан сўнг байрамона тадбир Зомин туманидаги 8-умумтаълим мактабига кўчди. Билим даргоҳида турли миллат ва элат вакиллари билан дўстона мулоқот уюштирилди. Фестивалга бағишланган байрам дастури амалий санъат ва ҳунармандчилик кўргазмаси иштирокчиларда катта таассурот қолдирди.\nФестивалнинг иккинчи иш куни миллий-маданий марказлар фаолиятини мувофиқлаштириш вилоят кенгашининг кенгайтирилган йиғилиши билан бошланди. Уни вилоят ҳокимининг ўринбосари Эштемир Исматов кириш сўзи билан очди.\nВазирлар Маҳкамаси ҳузуридаги Миллатлараро муносабатлар ва хорижий мамлакатлар билан дўстлик алоқалари қўмитасининг бўлим мудири Умид Турсунов анъанавий равишда ўтказиб келинаётган "Ўзбекистон — умумий уйимиз" фестивали тобора янгича шакл, мазмун касб этиб бораётганлигини таъкидлади. Жиззах вилоятида миллий-маданий марказлар учун яратилган шароит ибратга лойиқ эканлигини айтди.\nКенгайтирилган йиғилишда вилоят қирғиз миллий-маданий маркази оқсоқоллар кенгаши раиси Хидир Шукуров, тожик миллий-маданий маркази раҳбари Абдукарим Шарипов, адлия бошқармасининг масъул ходими Ориф Ҳасанов ўз фикр-мулоҳазалари билан ўртоқлашдилар.\nКуннинг иккинчи ярмида Мирзачўл туманидаги Ўзбек-қозоқ миллий-маданий маркази фестиваль иштирокчиларига бағрини очди. Бу ерда турли миллат ва элат вакиллари билан самимий суҳбат қурилди, санъат ҳамда ҳунармандчилик маҳсулотлари кўргазмаси бўлиб ўтди. Фестивалнинг вилоят босқичи ёш санъатсеварлар ижросидаги гала концерт, ғолибларни тақдирлаш маросими билан якунланди.


Лотин алифбосини қўллаймиз!\n“Нур Отан” партияси Астана шаҳар филиалининг мажлислар залида Астана шаҳар ўзбек этномаданият бирлашмаси “Ёшлар қаноти”нинг йиғилиши бўлиб ўтди. Мақсад – бугунги куннинг долзарб мавзуларидан бири бўлган, Элбошимиз Н. А. Назарбаевнинг “Келажакка йўлланма: маънавий янгиланиш” мақоласидаги лотин алифбосига ўтиш ғоясини қўллаш бўйича Астана шаҳар ўзбек этномаданият бирлашмаси фаоллари ва талаба ёшлар билан фикр юритиш эди.\nТадбирда ҚР Парламенти Мажлисининг депутати Ф. Қоратоев, Ш. Шаяхметов номидаги тилларни ривожлантириш бўлимининг директори Е. Тилешов, Астана шаҳар ўзбек этномаданият бирлашмасининг раиси Ш. Пўлатов, ҚР ўзбеклари “Дўстлик” ҳамжамияти раисининг ўринбосари Ҳ. Шарипов, ўзбекистоннинг “Наво” халқ дастаси раҳбари А. Тешабоев, “Жас Отан” ёшлар қаноти аъзоси М. Абдужабборов, Қозоғистон халқи Ассамблеяси, Астана шаҳар ўзбек этномаданият бирлашмаси фаоллари ҳамда “Ёшлар қаноти”нинг аъзолари иштирок этишди. Тадбир иштирокчилари Элбошимиз таклиф этган лотин алифбосига ўтиш ташаббусини ижобий аҳамияти ҳақида қуйидаги фикрларни билдиришди:\nФ. Қоратоев, ҚР Парламенти Мажлисининг депутати:\n– “Ўй-фикрдаги хатолик – бу тилимизга кўчиб, сўздаги хатоликни келтириб чиқаради, сўздаги хатолик эса, ишдаги хатоликка сабаб бўлади”, деганлари каби, лотин алифбосига кўчишга ихлос билан ёндашиб, ҳеч қандай хатоликка йўл қўймаслигимиз лозим. Умуман олганда, лотин алифбосига ўтиш масаласи Қозоғистон ёшларининг ўз келажагига бўлган масъулиятини мустаҳкамлаб, давлат тилимизни жаҳон тиллари қаторига қўшишга, халқаро даражада юқори поғоналарга кўтарилишимизга имкон беради.\nЕ. Тилешов, Ш. Шаяхметов номидаги тилларни ривожлантириш бўлимининг директори:\n– 2006-2012 йиллари Элбошимиз лотин алифбосига ўтиш мавзусини узлуксиз эслатиб келди ва ниҳоят, жорий йили, 12 апрель куни халқимизга йўллаган “Келажакка йўлланма: маънавий янгиланиш” мақоласида лотин алифбосига ўтиш ҳақида узил-кесил айтди. Она тили сифатида давлат тилимизни сақлаш, унинг талаффузини сақлаш, Қозоғистон жамиятини юқори технологиялар соҳасида жаҳон минбарига кўтариш учун ҳам лотин алифбосини қабул қилиш даркорлигини таъкидлади. Шунингдек, 23 июнь - Бутундунё қозоқларининг қурултойида дунёнинг 45 мамлакатида истиқомат қилувчи беш миллион қозоқ миллатининг орфографик муомала муаммоларини ҳал этиш лозимлиги айтилди. Лотин алифбосига ўтиш – тилимиздаги рус алифбоси билан нотўғри қабулланган сўзларнинг талаффузидаги нуқсонларни тўғрилаб олишимизда ҳам қўл келади. Атрофимиздаги барча кўзга тушувчи ёзувлар – телефон, автомобиль, атоқли жой номлари, сотиб олаётган ашёларимизнинг деярли ҳаммасида лотин ҳарфларини учратамиз. Шунинг учун ҳам уни қабуллаш қийинчилик туғдирмайди деб ҳисоблайман. Етти яшар бола 42 ҳарфни 4 ойда ўрганиб олганида, биз атиги 25 ҳарфни ўзлаштиролмаймизми? Мақсадга эришиш керак, мақсад битта – давлат тилимизнинг имло қоидасини тузиб, талаффузимизни тўғрилаш, тилимизни сақлаб қолиш.\nШ. Пўлатов, Астана шаҳар ўзбек этномаданият бирлашмаси раиси:\n– Ербўл оғамизга яхши фикрларини билдиргани учун миннатдорчилигимизни билдирамиз. Фикрингизни қўллаган ҳолда шуни айтаманки, ёшларимизга, ватандошларимизга лотин алифбосини ўзлаштириш, лотин имлосида ёзиш даври келди. Бу имлони ўзлаштириш биз учун жуда кўп имкониятлар эшигини очади. Биринчидан, умумжаҳон илмий мулоқотга киришишнинг қулай йўли очилади, сабаби, замонавий компьютер технологиялари дастурларининг деярли барчаси инглиз, лотин алифбоси билан ёзилган. Иккинчидан, ер юзида бир ярим миллиарддан ортиқ аҳоли инглиз тилидан фойдаланади. Бугунги кун бизнинг лотин алифбосига ўтадиган айни давримиз. Бунинг хорижда ўқиш истагида юрган ёшларимизга ҳам катта фойдаси тегади. Биз ассамблея аъзолари сифатида давлатимизнинг лотин алифбосига ўтишини бир овоздан қўллаймиз.\nМ. Абдужабборов, “Жас Отан” ёшлар қаноти аъзоси :\n– Лотин алифбосига ўтиш ҳақида ўз фикримни айтар бўлсам, кечагина бўлиб ўтган Парламент мажлисида ҳам бу долзарб мавзуга тўхталиниб, тўғрими ё нотўғрими, деган фикр ўртага ташланди. Бу ҳақда айтилган Элбошимизнинг мақоласидаги фикрини қисқача эслатиб ўтсам: “Биз ҳозирги вақтдан бошлаб қозоқ тилини ривожлантиришнинг дастур-режасини ҳар томонлама жадаллаштиришимиз лозим. Яъни, 2025 йилгача лотин алифбосига бутунлай ўтиб олишимиз керак. Лотин алифбосига ўтиш – бу тилимизни янгилабгина қолмай, балки, фан ва техника тараққиётининг янгиланиши ҳисобланади”. Лотин алифбосига ўтишдаги бош мақсадимиз – тилимизни соф, тоза сақлаб қолиш. Иккинчидан, бу алифбони ўзлаштириш бизга мактабдан бошлаб олий ўқув юртларигача бўлган даврдан ва харажатдан унумли фойдаланишимизга олиб келади. Учинчидан, лотин алифбоси орқали бизнинг халқаро даражага кўтарилишимизга йўл очилади.\nА. Тешабоев, “Наво” халқ дастаси раҳбари:\n– Лотин алифбоси ҳақида гапирадиган бўлсак, мана, қарийб, 20 йилдан бери Ўзбекистон Республикаси аҳолиси лотин алифбосини қўлланиб келмоқда. Бугунги кунда Қозоғистон Республикаси лотин алифбосига ўтиш арафасида. Лотин алифбоси кўп қулайликлар туғдиради. Агар Қозоғистон фуқаролари лотин алифбосига ўтадиган бўлса, бу янги имкониятлар яратиб, келажакка янги йўллар, янги саҳифалар очилади, деб ишонч билан айта оламан. Лекин бунга фақат Элбоши ҳал қилиш керак бўлган масала деб қаралмасдан, бутун халқ - 7 ёшдан 70 ёшгача бўлган аҳоли бир ёқадан бош чиқариб, ихлос билан ёндашуви керак, деб ҳисоблайман.\nЙиғилиш якунида ҚР Парламенти Мажлисининг депутатлари ҳамда ёшлар бир овоздан Элбошимиз сиёсатини амалга ошириш – лотин алифбосига ўтишни тўлиқ қўллаб-қувватлашларини айтиб ўтишди.\nИродахон МУҲАММАДЖОНОВА, жамоатчи мухбир, 2017-09-25, 20:27 131


Обуна | huquqburch.uz\nHome Таҳририят Обуна\nМамлакатимиздаги сиёсий-ижтимоий жараёнлар, суд-ҳуқуқ тизимини либераллаштириш, жамиятда ҳуқуқий онг ва ҳуқуқий маданиятни юксалтириш ҳамда қонунийликни мустаҳкамлашга қаратилган кенг қамровли ислоҳотлардан бохабар бўлишни истасангиз, «Huquq va burch» ижтимоий-ҳуқуқий журналига обуна бўлинг.\n— тили – ўзбек;\n— даврийлиги – ҳар ойда бир марта (йилига ўн икки марта);\n— ҳажми – А 4 форматда, 64 бет;\n— ички матн қоғози – 4+4 рангда, офсет қоғозида;\n— алифбо – кирилл ҳамда лотин ёзувида;\n— муқова – 4+4 рангли, силлиқ қоғозда;\n— тарқатилиш ҳудуди – Ўзбекистон Республикаси бўйича;\n— манзил: 100000, Тошкент шаҳри, Сайилгоҳ кўчаси, 35-уй.\n— Обуна индекси – 902.\n— e-mail: info@huquqburch.uz\n— website: www.huquqburch.uz\nХабарномани юклаб олиш\nОбуна бланкасини юклаб олиш


31 октябрь куни қандай об-ҳаво кутилмоқда? — Teleradio.uz\nГидрометеорология хизмати маркази эртага, 31 октябрь куни қандай об-ҳаво кутилаётганини маълум қилди.\nТошкент шаҳри. Ҳаво ўзгариб туради, ёғингарчилик кутилмайди. Шамол шарқдан 3-8 м/с тезликда эсади. Ҳарорат кечаси 2-4 даража илиқ, кундузи 18-20 даража иссиқ бўлади.\nҚорақалпоғистон Республикаси ва Хоразм вилояти. Ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 2-7 даража, кундузи 13-18 даража илиқ бўлади.\nБухоро ва Навоий вилоятлари. Ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 2-7 даража, кундузи 17-22 даража илиқ бўлади.\nТошкент, Самарқанд, Жиззах ва Сирдарё вилоятлари. Ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 2-7 даража, кундузи 17-22 даража илиқ бўлади.\nҚашқадарё ва Сурхондарё вилоятлари. Ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 3-8 даража илиқ, кундузи 18-23 даража иссиқ бўлади.\nАндижон, Наманган ва Фарғона вилоятлари. Ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 5-10 м/с тезликда эсади. Ҳарорат кечаси 0-5 даража, кундузи 12-17 даража илиқ бўлади.\nРеспубликанинг тоғли ҳудудлари. Ҳаво ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 0-5 даража, кундузи 10-15 даража илиқ бўлади.\nOb-havo / Xabarlar\t30.10.2020


Мис хом ашёсини чуқур қайта ишлаш ҳажми 55 минг тоннага етказилади - Review.uz\nМис хом ашёсини чуқур қайта ишлаш ҳажми 55 минг тоннага етказилади\nЖорий йилнинг ўтган даврида соҳа корхоналари томонидан 25 минг тоннага яқин мис хомашёси чуқур қайта ишланган. Жорий йил якунига бориб эса ишлаб чиқариш ҳажми 16,7 трлн сўмга ошириш белгиланган.\nМавзу юзасидан АОКАда ўтказилган брифингда "Ўзэлтехсаноат" уюшмаси раиси ўринбосари Аброр Боев электротехника тармоғи корхоналарининг Республикада эришган кўрсаткичлари тўғрисида маълумот берди.\nҚайд этилишича, 2021 йилнинг биринчи ярим йиллигида маҳсулотлар ишлаб чиқариш ҳажми 7,1 трлн сўмни ташкил этди (республика саноатида бу соҳа улуши – 4,1 фоиз). 2020 йилнинг тегишли даврига нисбатан 133 фоиз ўсишга эришилганлигини кўрсатади.\nТаҳлиллар ўтган давр ичида электротехника саноати корхоналари Республика саноатида энг юқори ўсиш суръатларини қайд этганини кўрсатди.\nЖорий йилнинг ўтган даврида соҳа корхоналари томонидан 25 минг тоннага яқин (24,8 минг тонна) мис хомашёси чуқур қайта ишланган. Жорий йил якунига бориб эса ишлаб чиқариш ҳажми 16,7 трлн сўмга (2020 йилга нисбатан 122 фоизга) ошириш белгиланган.\nЎзбекистонда 40 миллион тоннадан ортиқ мис захираси мавжуд\nМис хом ашёсини чуқур қайта ишлаш ҳажмини 55 минг тоннага етказиш режалаштирилган.\nИнвестиция дастури доирасида биринчи ярим йилликда 81,0 млн доллар, режага нисбатан - 2,3 баробар инвестициялар, шундан 52 млн доллар тўғридан-тўғри хорижий инвестиция ва кредитлар ўзлаштирилиб, режага нисбатан 4 баробарни ташкил этди.\nЛойиҳалар доирасида вентилятор, электрон тарозилар, электр чойнаклар, саноат музлатгичлари, транcформатор шитлари, электр двигателлари, аккумулятор ва бошқа шу каби маҳсулотлар ўзлаштирилиб, 1,0 трлн. сўмлик қўшимача ишлаб чиқариш қувватлари яратилди.\nЖорий йилнинг якунига қадар 143 млн доллар инвестициялар, шундан 55 млн доллар тўғридан-тўғри хорижий инвестиция ва кредитлар ўзлаштирилади.\nШунингдек, 45 та инвестиция лойиҳалари ишга туширилиши ва 3 000 дан ортиқ янги иш ўринлари яратилиши белгиланган. Бугунги кунга қадар 18 та лойиҳа фойдаланишга топширилди.\nЎзбекистонга мисдан келадиган даромад 2,5 миллиард долларни ташкил этмоқда\nЖорий йилнинг ўтган биринчи ярим йиллик якунлари билан маҳсулотлар экспорти 237 млн. долларни ташкил этиб, ўтган йилнинг тегишли даврига нисбатан 2 баробарга ошган.\nЖорий йил якунига маҳсулотлар экспортини 500,0 млн долларга етказиш мақсад қилиб олинган.\nҲозирги пайтда соҳада янги инвестиция лойиҳалари ва истиқболли йўналишлар устида иш олиб борилмоқда. Бу эса “Электроника ва автоматика”, “Яшил” энергетика” ва шунга ўхшаш бир қатор йўналишларни ўз ичига олади.\n2021 йилда қанча янги иш ўрни яратилгани маълум қилинди


Жаҳон чемпионати Қатар-2022: Алкогол ичимликларга таъқиқ ўрнатилади\nПайшанба, 10 Ноябр 2016 13:42\n2022 йили бўлиб ўтадиган Жаҳон Чемпионати давомида алкогол ичимликларини истеъмол қилиш Қатар расмийлари томонидан таъқиқланди, дея хабар тарқатди чемпионат ташкилотчилари Сешанба куни берган баёнотида. Шунингдек, Жаҳон Чемпионати учун фойдаланиладиган ўйингоҳларда ҳам алкогол истеъмолини таъқиқлаш бўйича ишлаб бориляпти.\nАлкогол фақат “чекка ҳудудларда” таъқиқланмаслигини таъкидлади олий қўмита бош котиби Ал-Тҳавади Al-Sharq газетасига берган интервюсида. Шунингдек, France-Presse агентлигининг айтишича, у: “Кўчалар, майдонлар ва бошқа жамоат жойларида алкогол истеъмол қилинмайди ва бу қарор якуний”, деб айтиб ўтган.\nҚатарда спиртли ичимликлар муомалада бўлишига қарамай, уни истеъмол қилиш ва олди-сотди амалиёти қонун билан таъқиқланади. Мамлакат ҳудудида яшовчи чет эллик фуқаролар алкогол ичиш учун тегишли лицензияни қўлга киритишлари керак бўлади. Шунингдек, меҳмонхоналарда ҳам спиртли ичимлик билан хизмат кўрсатишга рухсат берилган.\nБироқ жамоат жойларида алкогол истеъмоли қатъий тақиқланган. Расмийларни ҳавотирга солаётган асосий масала бу алкогол ва футболдаги зўравонлик ўртасидаги боғлиқликдир. Хусусан, бундай ҳолат Франциядаги Евро-2016 доирасида Англия ва Россия мухлислари ўртасида кузатилган эди.\n“Биз ўйингоҳ ва унинг атрофида спиртли ичимликлар истеъмолига қаршимиз”, - дейди Ал-Тҳавади, Қатар ўз қонунларини ўзгартиришга бўлаётган ташқи босимга бош эгмаслигини қўшимча қилган ҳолда.\n« Ўтган мавсум Испания футбол даҳолари аниқланди: Мората, Симеоне, Роналдо, Суарес, Адурис\tМесси «Барселона» билан контрактини узайтирмоқчи эмасми? (!) »\nҚатарда муҳожирлар учун институт очилади


Туркманистон жанубида порасиз болани боғчага жойлаштириб бўлмайди\nШу кунларда Туркманистонинг Мари вилоятида шаҳар ва туман таълим бошқармаларида болаларни боғчага қабул қилиш давом этмоқда. Болаларни қабул қилинишини кутаётган ота-оналар тўқнаш келаётган қийинчиликлардан, жумладан порага таъмагирликдан шикоят қилишмоқда. Бу ҳақда Азатлиқ мухбири хабар берди.\n«Ота-оналар турар-жойлардаги таълим бўлимларига мурожаат қилиб, керакли маълумотларни топширишмоқда. Шу тариқа улар “болаларни боғчага қабул қилиниши учун навбатга ёзиладилар. Бироқ пора берилмайдиган бўлсалар навбат йилларга чўзилиб кетиши мумкин. Айрим ота-оналар бола туғилгани тўғрисида гувоҳнома олишлари билан навбатга ёзилиб қўядилар, аммо 4-5 йил ўтганига қарамай уларнинг навбати келмайди», дейди хавфсизлик нуқтаи назаридан яширин ишловчи Маридаги Азатлиқ мухбири.\nАзатлиқ мухбири билан суҳбатлашган ота-оналарнинг айтишларича, агар талаб қилинган пора берилгудек бўлса, у ҳолда навбат жуда ҳам тез келади.\n«Болани боғчага жойлаштириш учун пора бериш керак бўлади, туманлардаги боғчалардаги ўринлар 400 манатдан 1000 манатгача ($114-285), шаҳардаги болалар боғчалари учун 1000 манатдан 2000 манат ($285-570)гача бериш керак бўлади. Агар пора берилса, бирор бир навбатсиз болалар боғчасига йўлланма олиш мумкин», дейилади ўз исмини ошкор қилишни истамаган Маридаги ота-оналардан бири.\nЭслатиб ўтамиз, Туркманистонда болаларннинг мактабгача муассасага бориши учун бир ойда 80 манат ($23) тўлаш керак бўлади. Таълим бўлимлари болалар боғчаси учун қабулларни бир йилда икки марта - январь ва июнь ойларида амалга оширади.\nАзатлиқ мухбирининг қўшимча қилишича, мактабгача таълим муассасаларига қабул жараёнида ота-оналардан пора таъма қилиш одатий ҳолатлардан бирига айланган.\nТуркманистонликларнинг айтишларича, бунинг асосий сабабларидан бири болалар тарбия муассасаларида етарлича жойларнинг йўқлигидир.\nЮНИСЕФ ташкилоти ўзининг ўтган йилги Ҳисоботида Туркманистонда болаларнинг ярмидан кўпроғи мактабгача муассаларга бормаслигини таъкидлаган эди.\nБундан ташқари, Туркманистон йилдан йилга коррупция бўйича ҳалқаро рейтингда энг охирги ўринлардан бирини эгаллаб келмоқда. "The Risk Advisory Group" ташкилотининг 2019 йил апрель ойида эълон қилган Ҳисоботида Туркманистон коррупция кўплаб қийинчиликларни туғдирадиган, бу борадаги маълумотлар айтилмайдиган давлатлар орасида биринчи ўринни эгаллади.


Қандай қилиб роҳиб дунёнинг энг яхши муаллимига айланди? — Minbar\nҚандай қилиб роҳиб дунёнинг энг яхши муаллимига айланди?\n28 мар 14:40 4 дақиқада ўқийсиз Мақолалар\n“Global Teacher Prize” – “Varkey” хайрия жамғармасининг йиллик мукофоти, БААда тоширилади. Баъзан уни “Ўқитувчилар учун Нобел мукофоти” деб ҳам аташади. Бу йил бир миллион долларни дунёнинг энг яхши муаллими сифатида Кениядаги ўрта мактабда дарс берувчи роҳиб Петер Табичи қўлга киритди. Қуйида у ҳақида батафсилроқ ҳикоя қиламиз.\nҲам муаллим, ҳам мураббий\nПетер Табичи 36 ёшда. У Кениянинг Пвани қишлоғидаги Керико ўрта мактабида ишлайди. Мактабда ҳар бир ўқитувчига 60-70 тадан ўқувчи тўғри келади. Болаларнинг кўпчилиги мактабга бир неча километр масофадан пиёда қатнайди. Петер ҳар ой маошининг 80 фоизини камбағал ўқувчилар ва қишлоқдаги қашшоқ оилаларга бўлиб беради.\nПетернинг отаси ҳам муаллим бўлган, бошланғич синфларда дарс берган. Бола ўн бир яшарлигида онаси вафот этган. Петернинг айтишича, унинг эътиқоди ва хулқи отасининг ўргатганларига асосланган. “Камтар, хушчақчақ, сахий ва тақводор бўлиш”, – дейди Петер оиласининг принциплари ҳақида.\nМактабда у нафақат табиий фанлардан дарс беради, балки илмий клубни ҳам бошқаради, мактаблараро илмий лойиҳалар танловларини ўтказишга ёрдамлашади, ўзи асос солган Истеъдодларни тарбиялаш клубини юритади.\nЎқувчилар мактабни битирганларидан сўнг олий таълим муассасаларига кира олишлари учун мураббийга ҳам айланишади. 12 йилдан бери дарс бериб келаётган Табичининг амин бўлишича, ўқувчиларнинг ижтимоий келиб чиқиши кўп ҳолларда уларнинг фикрлаш тарзи, интилишлари ва маслагига таъсир қилади. Унинг айтишича, бундай вазиятда ўқитувчилар шунчаки синфда сабоқ бериш доирасидан чиқиб, болаларнинг мураббийига айланиши шарт. Уларга маслаҳат беришлари, олға интилишига кўмаклашишлари, ўқувчиларга уларнинг имкониятлари ҳақида гапириб беришлари, айни вақтда ўзаро ҳурмат, тажриба алмашиш, дарддош бўлиш ҳиссини тарбиялашлари керак.\nМактабда 4 – 8-синф ўқувчилари учун биттагина компьютер ва биргина проектор борлигига қарамай Табичи дарсларида ахборот-коммуникация технологияларидан фойдаланишга ҳаракат қилади. Унинг фикрича, бу дарснинг самарадорлигини ҳам, таълимнинг умумий кўрсаткичларини ҳам яхшилайди.\n“Global Teacher Prize”нинг шорт-листига киргани маълум бўлгач, Табичи агар миллион долларни ютиб олса уни ҳам ўз мактаби ва жамоасига ҳадя қилишини айтди: “Мен пулни мактаб компьютер лабораториясини ривожлантиришга ва интернетга яхшироқ уланишига тикаман. Пулнинг бир қисмини истеъдодли, лекин муҳтож ўқувчиларни қўллашга, қишлоқда полизчиликни ривожлантириш ва қурғоқчиликка чидамли ўсимликларни етиштиришга сарфламоқчиман”.\nҒалабалар болаларни руҳлантиради\n“Яхши муаллим бўлиш – ижодкор бўлиш, технологиялар ва замонавий методлардан фойдаланишдир. Сиз кўп иш қилиб, кам гапиришингиз лозим. Мен ҳар бир ўқувчи ноёб истеъдодга эга бўлади, уни ўқитувчи тарбиялаши керак деб ҳисоблайман. Педагоглар жамиятга жуда кучли таъсир кўрсата олади, айнан шу боис мен ва тўрт ҳамкасбим ўзлаштириши қийин бўлган ўқувчиларга бепул ёрдам берамиз. Дам олиш кунлари эса ўқувчиларнинг уйига бораман, ота-оналар билан бирга нима учун боласининг ўқишида муаммолар борлигини ва уларни қандай ҳал қилиш мумкинлигини тушунишга ҳаракат қиламан.\nБу фойда берадими? Ўтган йили мактабимизнинг бир нечта ўқувчиси Кения фан ва техника ярмаркасида мамлакат миқёсидаги давлат мактаблари мусобақасида биринчи ўринни олди. Мактабимизнинг математика жамоаси ҳам Аризонада ўтказиладиган INTEL-2019 халқаро илмий-техник ярмаркасида қатнашиш ҳуқуқини қўлга киритди. Биз ҳозир шунга тайёрланаяпмиз. Бизнинг ўқувчиларимизнинг электр энергияси ишлаб чиқариш учун маҳаллий ўсимликлардан фойдаланишга оид лойиҳаси 2017 йили Қироллик кимё жамиятининг мукофотига сазовор бўлди. Бу ютуқлар болаларни руҳлантиради, уларга куч ва илҳом беради”, – дейди Табичи.\nЎқитувчининг вазифаси – болани ўзига ишонишга мажбурлаш ва ҳар қандай вазиятда олға интилишига кўмаклашишдир. Петернинг сўзларини қуйидаги рақамлар ҳам тасдиқлайди: мактабда ўқувчилар сони уч йилда 400 тагача кўпайди. Интизомни қўпол равишда бузиш ҳолатлари ҳафтасига 30 тадан 3 тагача камайди.\n2017 йили 59 та битирувчидан атиги 16 таси коллежга кирган бўлса, 2018 йили коллеж ёки университетда таҳсилни давом эттирган ўқувчилар сони 26 тага етди. Табичи қиз болаларнинг муваффақиятларини алоҳида таъкидлайди. Унинг айтишича, қизлар нафақат болалар билан теппа-тенг ўқишмоқда, тест натижаларига кўра ҳатто улардан ўзиб кета бошлашган. “Улар жамиятимизнинг илғор қисмига айланмоқда, мен бундан жуда мамнунман, чунки уларнинг тақдирига таъсир қила олганимни тушуниб турибман”, – дейди Питер.\n“Global Teacher Prize” мукофоти 2015 йилдан бери топшириб келинади. Бу йил унга 179 та мамлакатдан 10 мингта ариза берилди. Ғолибга ўз соҳасидаги мислсиз ишлари учун бир миллион доллар топширилади. Пул унинг ҳисобига мукофотланганидан сўнг мактабда камида беш йил ишлаб бериш шарти билан бир нечта транш орқали ўтказилади.\nЖуда қийин шароитда ишлаётган ўқитувчиларга устунлик берилади. Бултур мукофот Лондоннинг энг криминал туманларидан биридаги мактабда тасвирий санъатдан дарс берувчи Андриа Зафиракига топширилган. Унинг ўқувчиларининг аксарияти жуда қашшоқ оилаларнинг, шу жумладан муҳожирларнинг болаларидир.\nхалқ таълими соҳаси


Тушда шамол курса нима булади - Туш таъбири\nТушда шамол курса нима булади\n15.10.2018 25.03.2019 tabiriSoNNik\nФақат фолчиларни гапига кириб иш қилиш яхшилик келтирмайди, ўзингизни қалбингизга ҳам қулоқ солинг. Кўпинча уларни гаплари тўғри келмайди. Агар сизни ҳаётингизда нимадур бошқача кетаётган бўлса, сиз фақат ўзингизни кучингизга ишонишингиз керак экан.\nТушда қаттиқ шамол эсса\nШамол – тушда шамол кўрсангиз – сиз учун мухим бўлган нарсалар яқинлашиб келмоқда. Шу билан бирга шамол яхши ҳам ёмон ҳам эмас. Совуқ шамол тушда-йўқотишга. Иссиқ шамол тушда, бу сизни фойдангизга ҳал бўладиган ёқимли воқеа.\nАгар сиз тушингизда шамол кучидан фойдаланаётган бўлсангиз, ўнгингизда вазиятдан тўғри фойдаланиб, ўзингизни фойдангизга ҳал қилар экансиз. Агар сизга тушингизда шамолга қарши харакатланаётган бўлсангиз, ўнгингизда, сизни харакатларингиз самарасиз бўлади.\nТушда шамол ҳар хил таъбир қилинади. Бундай тушни мағзини чақишдан олдин қай ҳолатда кўрганингизни яхшилаб эсланг. Тушда шамол узоқдан яхши хабар келишига ҳам деб таъбир қилинади. Тушда шамол кўрса- ҳаётингизда янги севги пайдо бўлади.\nШу билан бирга бундай туш ёмон нарсани ҳам англатиши мумкин. У сизни гап сўзлардан ва ёлғон гапларга ишониб қолмаслигингиз хақида огоҳлантираяпти. Секин ва сокин эсган шамол, дўстлар билан мулоқот ва омадга.\nАгар сиз кучли шамолни хис қилсангиз –ёмонларни сизга тайёрлаб кўйган ёмонлигидан эҳтиёт бўлинг. Ёки бу туш сизни қизиқишларингизга тўсиқни ҳам билдириши мумкин. Шамолда барглар шитирлашини эшитсангиз – айрилиққа. Денгизда шамол эсганини кўрсангиз – сиз бир инсондан ёрдам оласиз.\nТушингизда шамол учириб кетса\nКОЛДУНЬИ МЕДЕИ туш таъбирида\nТушда шамол кўрса-агар сиз одиий эсган шамолни кўрсангиз-ҳаётингизда ўзгаришларга тайёр бўлинг. Агар сиз шамолга қарши харакатлансангиз – ишларингиз чўзилиши ва қийинчиликлар кутади. Ёқимли енгил шамол белингизга урса-яқинда ҳаётингиз яхши тамонга ўзгаради экан.\nШамол – шамолга қарши юриш севгида вазиятни ўзгартирмоқчи экансиз. Шамол овозини эшитсангиз-бекорга у инсондан кетаяпсиз, у ҳам сиззиз ёлғиз экан. Агар сизни шамол учириб ердан оёғингизни узса, суянчиғингизни йўқотасиз экан ва сизни ёқтирганиз билан айрилиқ кутади.\nТушингизда майин эсган шамол\nЕ.ЦВЕТКОВА туш таъбирида\nБундай туш хар хил табирланади. Тушни яхшилаб эслаб олиш жоиз. Кучли шамол сизни харакатланишингизга тўсқинлик қилса- турли хил қийинчиликлар ва тўсиқларга учрайсиз. Текис шамол, яхшиликка. Денгиздаги шамол, яхши белги, узоқдан ёрдам олар экансиз. Агар сиз шамолни сезсангиз ва дарахтларда барглар шитирлашини эшитсангиз- хафачилик белгиси, сизга қадрли инсон билан айрилиқ.\nШамол тушда- бу янги ишқни келишига. Балким сиз яқинда тақдирингизни учратишингиз мумкин.гоҳида бундай туш сиз учун мухим гапни ҳам англатиши ҳам мумкин.\nXXI-аср туш таъбири\nШамол бу сизни атрофингиздаги одамларни ҳам англатади. Сиз улар билан алоқадасиз. Сокин шамол тушда, ишончли дўстлар деб таъбир қилинди. Кучли шамол, сизни ёқтирмайдиганлар бор экан. Агар сиз тушингизда шамол сизга қараб урганини кўрсангиз, ўнгингизда ишда тўсиқларга тайёр туринг. Агар тушингизда шамол ортингиздан урса ва сизни олдинга итарса – қийин вазиятингизга дўстларингиз ёрдамга келар экан. Шамол ердан сизни кўтариб юборса – вазият издан чиқади, хавфдан эҳтиёт бўлинг. Денгизда шамол-ёрдам кўли келар экан.\nАгарда тушда шамол\nЗамонавий туш таъбирида\nАгар сизга шамол тушингизга кирса- бутуш сизни пулингизни бекорчи нарсаларга сарфлашингиз мумкинлигидан огоҳлантиради. Балким сизга фойдасиз ишга қўл урасиз, бир ишни бошлашингиздан олдин эътиборли бўлинг.\nТушда киз курса нима булади\nTushda qiz ko`rsa nima bo`ladi.


Презентация на тему: "Компьютер тушунчаси. Ҳисобларни бажариш, шу жумладан электрон шаклдаги ахборотни олдиндан белгиланган алгоритм бўйича қабул қилиш, қайта ишлаш, сақлаш.". Скачать бесплатно и без регистрации.\nКомпьютер тушунчаси. Ҳисобларни бажариш, шу жумладан электрон шаклдаги ахборотни олдиндан белгиланган алгоритм бўйича қабул қилиш, қайта ишлаш, сақлаш. - презентация\nПрезентация на тему: " Компьютер тушунчаси. Ҳисобларни бажариш, шу жумладан электрон шаклдаги ахборотни олдиндан белгиланган алгоритм бўйича қабул қилиш, қайта ишлаш, сақлаш." — Транскрипт:\n1 Компьютер тушунчаси. Ҳисобларни бажариш, шу жумладан электрон шаклдаги ахборотни олдиндан белгиланган алгоритм бўйича қабул қилиш, қайта ишлаш, сақлаш ва ишлов бериш учун мўлжалланган электрон машина. Компьютер сўзи инглиз тилидаги to compute,computer, сўзларининг ҳосиласи бўлиб, улар ҳисоблаш, ҳисоблагич деб таржима қилинади. Дастлаб инглиз тилида бу сўз, механик қурилмани жалб қилиб ёки унинг кўмагисиз арифметик ҳисобларни бажарадиган инсонни англатган. Кейинчалик унинг маъноси машиналарнинг ўзига кўчирилди, бироқ, замонавий компьютерлар математика билан бевосита боғлиқ бўлмаган кўплаб масалаларни ҳам бажарадилар. XX асрнинг 90-йилларидан бошлаб, компьютер атамаси электрон ҳисоблаш машиналари (ЭҲМ) атамасини амалда сиқиб чиқарди. Компьютер қуйидаги асосий блоклардан иборат: - асосий хотира; - процессор; - ташқи қурилмалар. Компьютер - бу турли ҳажмдаги, ҳар хил кўринишдаги ахборотларни тезлик билан ишлаб беришни таъминловчи универсал автоматик қурилмадир.\n3 Ноутбук ва нетбуклар. Ноутбук – мобил ихчам шахсий компьютер. Унинг асосий қисми ва монитори бирлашган ҳолда бўлади. Бундай компьютерларнинг кўпчилиги деярли стандарт клавиатурага, компьютер графикаси воситаларига эга. Бундай компьютерлар унчалик катта бўлмаган қаттиқ дисклар ёки оптик дисклар билан ишлайди. Нетбук - Интернетдан фойдаланиш ва офис дастурлари билан ишлаш учун мўлжалланган кичик ноутбукдир. Нетбуклар ихчам ўлчамлари, кичик вазни, кам энергия истеъмоли ва нисбатан арзон нархлари билан ажралиб туради. Нетбуклар Ноутбукларга нисбатан енгил, ихчам ва фойдаланишда жуда қулайдир. Нетбукларда Ноутбукларга нисбатан айрим ташқи қурилмалар мавжуд бўлмайди, масалан, компакт дискларни ўқиш қурилмаси.\n4 Сичқонча, клавиатура, монитор ва уларнинг вазифалари. Сичқонча (ингл. моусе – сичқон) маълумот киритиш қурилмаси бўлиб, бирор текислик бўйлаб ҳаракатлантирилганда тагидаги лазер нури ҳаракат ҳақидаги маълумотни компютерга узатади ва экрандаги кўрсаткич (курсор) мос йўналишларда ҳаракатланади. Сичқончанинг тугмалари ёрдамида компютерга бирор буйруқ бериш, ундаги дастурлар ва жараёнларни ишга тушириш ҳамда ҳужжатларни очиш мумкин. Клавиатура (ингл. кейбоард) муайян қурилмани бошқариш ёки ахборотни киритиш учун мўлжалланган тугмалар (клавишалар) тўпламидан иборат бўлган қурилма ёки экрандаги тасвир. Техник ва механик қурилмаларни (калькулятор, компьютер, телефон, касса аппарати) бошқариш учун алифбо-рақамли клавиатуралар қўлланилади. Клавиатуралардаги ҳар бир тугмага бир ёки бир неча белги бириктирилади. Тугма бирикмалари клавиатурадан бажариладиган амалларнинг сонини кўпайтиришга имкон беради. Монитор компьютернинг иш жараёнида вужудга келадиган ахборотларни экранда ёритишга хизмат қиладиган қурилма. Монитор график ёки матн ҳолатида ишлаши мумкин. Матн ҳолатида белги ўринлари дейилувчи алоҳида қисмларга, график ҳолатида эса пиксел номли нуқталарга бўлинади. Монитордаги пикселларнинг умумий миқдори ҳамда ранглар сони мониторнинг имкон даражасини (кенглигини) белгилайди.\n5 Видеопроектор ва экран. Проекторлар ва экранлар маълумотларни йирик ўлчамда тасвирлаш учун ишлатиладиган қурилмалардир. Унда тасвир ўлчами экранда йирик ҳолатда акс эттирилади. Бу қурилмалар компьютер билан биргаликда фойдаланишга мўлжалланган бўлиб, кўпроқ катта аудиторияларда ва залларда ҳамда турли мажлисларда презинтация ва видеороликларни намойиш қилиш учун ишлатилади. Видеопроектор компьютер ва шунга ўхшаш намойиш воситаларининг алоҳида қўшимча монитори ҳисобланиб, тасвирларни йирик ҳажмда тасвирлаш учун мўлжалланган. Экран - видеопроектор орқали ёритилаётган материалларни ўзида тасвирловчи элемент.\n6 Принтер ва сканер қурилмалари ва уларнинг аҳамияти. Принтер (ингл. Принтер – чоп қилувчи) маълумотларни қоғозга чиқариш қурилмаси. Принтерларнинг уч хили мавжуд: босма, пурковчи ва лазерли. Босма принтер игналар ёрдамида, пурковчиси найча ёрдамида, лазерли принтер эса махсус барабан ёрдамида чоп қилади. Пурковчи ҳамда лазерли принтерлар ёрдамида рангли маълумотларни чоп етиш мумкин. Сканер (ингл. cканер - ўқиб олувчи) қоғоздаги маълумотларни нурли лампа ёрдамида расмли кўринишда компютер хотирасига ўқиб узатувчи қурилма. Сканерларнинг асосан икки тури мавжуд: стол усти сканерлари ва қўл сканерлари. Сканерлар компьютер хотирасига маълумотларни тезкор киритиш имкони беради ва иш самарадорлигини оширишга хизмат қилади.\n7 Ахборотларни сақловчи ва ташувчи воситалар: флешка, CD ва DVD дисклар. Флеш дисклар жуда катта ҳажмдаги ахборотни ўз ичига сиғдира оладиган ярим ўтказгичли элементлардан қурилган хотира. Ҳозирги кунда флеш хотираларнинг ҳажми 32 Гб гача бўлган ахборотни ўзига сиғдира олади. Флеш хотиралар ўлчам жиҳатидан жуда кичик бўлиб фойдаланиш учун жуда қулаш. Маълумот ёзиш тезлиги 6700 кбайт/сек гача етади. Маълумот ўқиш тезлиги еса кбайт/сек гача боради. Флеш хотиралар ҳозирги кунда энг асосий ахборот ташувчилардан ҳисобланади. CD дисклар – бу компакт диск сўзларининг бош ҳарфларидан олинган номли дисклар бўлиб, ахборотларни сақлаш учун оптик юзадан иборат, юмалоқ диск кўринишидаги ахборот ташувчи ҳисобланади. Компакт дисклар 700 Мбайт ҳажмга эга бўлиб, унга маълумот диск ўқувчи қурилманинг лазер нури ёрдамида ёзилади ва ўқилади. DVD дисклар – бу дижитал видео диск сўзларининг бош ҳарфидан иборат номли дисклар ҳисобланади. Бу дисклар 4.5 Гбайт ҳажмга эга бўлиб, CD дискларга нисбатан 7 баробар кўп ахборот сиғдириши мумкин. Ҳар иккала турдаги дисклар ҳам оптик режимда маълумотларни ёзиш, ўқиш ва сақлаш хусусиятига эга бўлиб, ихтиёрий турдаги маълумотларни ташиш имкониятига эга. Ҳозирги кунда ушбу дискларнинг янги авлодлари ишлаб чиқарилмоқда, улар CD- RW ва DVD-RW кўринишида белгиланади. Бундай турдаги дискларга ахборотларни ёзиш, ўчириш ва қайта ёзиш мумкин.\n8 Компьютерда мультимедиа (аудио, видео) маълумотларини намойиш этиш. Компьютер ҳозирги кунда ҳисоблашларни бажарибгина қолмай, балки мусиқа ва видео маълумотларни ҳам қайта ишлаш ва намойиш қилиш имкониятига эга. Компьютерда мусиқа тинглаш учун компьютерга қўшимча карнай (колонка) ёки қулоққа тақиладиган махсус ускуна уланган бўлиши талаб қилинади. Шундан сўнг мусиқаларни намойиш этишга мўлжалланган махсус дастур (Winamp) ёрдамида мусиқа тинглаш мумкин. Ҳозирги кунда компьютерларда мусиқаларнинг MP3 формати кенг тарқалган. Компьютерларда видео намойиши унинг экрани орқали амалга оширилади. Бунда видеофильмларни намойиш этишга мўлжалланган махсус дастурлар (Media player) ёрдамида фильмларни компьютер экранида томоша қилиш ва унинг овозини карнайлар орқали эшитиш мумкин. Ҳозирги кунда компьютерларда видео маълумотларнинг MPG ва AVI турлари кенг тарқалган. Мусиқалар ва видеолар одатда компакт дисклар ёрдамида ташилади ва уларда сақланади. Дисклардаги мусиқа ва видеолар эса компьютернинг диск ўқувчи қурилмаси ёрдамида намойиш этилади.\n9 Компьютернинг салбий ва ижобий томонлари. Компютердан фойдалананиш бўйича маълум меъёрлар, қоидалар ва талаблар мавжуд. Бунга компьютернинг жойлашиши, хонанинг ёруғлиги, ҳаво алмашишига бўлган талаблар ва техника хавфсизлиги қоидалари киради. Компьютер ишлаш вақтида ўзидан электромагнит тўлқинларни тарқатади, бу эса ўз навбатида компьютердан узоқ вақт фойдаланилганда инсон соғлиғига зарар етказади. Компьютернинг нотўғри жойлашиши фойдаланувчининг танаси тузилишига, компьютер жойлашган хонанинг ёруғлик даражаси эса компьютернинг фойдаланувчи кўриш қобилиятига таъсирини белгилайди. Мактаб ёшигача бўлган фойдаланувчи компьютер билан минут ишлаши мумкин. Мактаб ёшидаги 1-2 соат оралиғида компьютерда ишлаши мумкин. Катталар эса бир иш куни давомида 3-4 соат атрофида ишлаши мумкин.\nСкачать бесплатно презентацию на тему "Компьютер тушунчаси. Ҳисобларни бажариш, шу жумладан электрон шаклдаги ахборотни олдиндан белгиланган алгоритм бўйича қабул қилиш, қайта ишлаш, сақлаш." в формате .ppt (PowerPoint)\nКомпьютер тушунчаси. Ҳисобларни бажариш, шу жумладан электрон шаклдаги ахборотни олдиндан белгиланган алгоритм бўйича қабул қилиш, қайта ишлаш, сақлаш.


hidoyat.uz – “Мовароуннаҳр” нашриётининг сайти - МУСТАҚИЛЛИК ЙИЛЛАРИДА...\nЮртимиз ривожланган давлатлар қаторида ўз ўрни ва мавқеига эга бўлди. Хорижий сайёҳлар, ишбилармон вакиллар ташриф буюриб, нуфузли халқаро анжуманлар ўтказилмоқда. Хусусан, Тошкент олий даражадаги учрашувлар, тинчлик ва дўстлик анжуманлари, халқаро саммитларга мезбонлик қилиш борасида дунёдаги энг машҳур шаҳарлар қаторидан жой олди.\n“Ўзбектуризм” миллий компаниясидан маълум қилишларича, бугунги кунда юртимизда 865 сайёҳлик ташкилоти, жумладан, 374 меҳмонхона фаолият юритмоқда.\nИстиқлолгача юртимизда бирорта ҳам беш юлдузли меҳмонхона бўлмаган. Бугунги кунда биргина Тошкент шаҳрида халқаро стандартлар асосидаги мувофиқлик сертификатига эга қирқдан зиёд меҳмонхона мавжуд. Уларнинг кўпчилиги тўрт ва беш юлдузли меҳмонхоналардир. Шарқ ва Ғарб меъморлик анъанасини ўзида мужассам этган, Марказий Осиё минтақасида энг мураккаб меъморий ечимга эга бинолардан бири “Ўзбекистон” меҳмонхонасидир. Бу тўрт юлдузли меҳмонхона 263 ўринга мўлжалланган.\n“Ўзбектуризм” миллий компаниясининг маълумотларига кўра, 2015 йили пойтахтимизда яна бир янги – Hyatt Regency меҳмонхонаси ўз ишини бошлайди. АҚШнинг Hyatt Hotels Corporation компанияси билан Тошкент шаҳар ҳокимлиги, Ўзбекистон Тикланиш ва тараққиёт жамғармаси ўртасида имзоланган битимга мувофиқ барпо этилаётган мазкур меҳмонхона 300 ўринга мўлжалланган.


Ўзбекистонда бўлажак чемпионларни аниқловчи генетик таҳлил йўлга қўйилади\n20 феврал 2020, Тошкент вақти: 04:54\nПрофессор Муҳамедовга кўра¸ генетик таҳлил жорий этиладиган спорт турлари орасида футбол ҳам бор.\nБу ҳақда Озодликка мазкур дастур устида икки йилдан бери иш олиб бораëтган Геномика лабораторияси раҳбари¸ профессор Рустам Муҳамедов маълум қилди.\nОлимга кўра¸ жаҳоннинг Хитой ва АҚШ каби аксар чемпионлари етишиб чиқаëтган мамлакатларда бундай генетик таҳлил амалда қўлланилаëтганига бир неча йил бўлади. “Олимпиада ва жаҳон чемпионларининг асосан ана шу давлатлардан чиқаëтгани тасодиф эмас¸ балки илмий тадқиқот устига қурилган инвестиция маҳсулидир”¸ деб таъкидлайди спорт генетикасини Ўзбекистонга олиб киришга аҳд қилган генетик олим.\n“Икки йилдан бери лабораториямизда болада спортнинг муайян турига истеъдоди борлигини тасдиқловчи генлар жадвали тузилмоқда ва келаси йилдан ана шу тадқиқотни амалга кўчиришни режалаяпмиз”¸ дейди Озодлик билан суҳбатда профессор Муҳамедов.\n“Бўладиган бола бошидан маълум”¸ “қонида бор”¸ “оққан дарë оқаверади” каби ўзбек мақол ва маталлари¸ аслида инсон тақдирини белгилашда ирсиятнинг қанчалик муҳим рол ўйнашини кўрсатади¸ деб давом этади профессор Рустам Муҳамедов.\nГенетик олим билан Ўзбекистонда спорт генетикасини жорий қилиш жараëни ҳақидаги суҳбатни тўлиғича бу ерда тинглашингиз мумкин:


WBO янгиланган рейтингида ўзбекистонлик боксчи юқорилади - Darakchi\nСПОРТ 23.01.2020, 14:20\nБутунжаҳон бокс ташкилоти (WBO) январь ойи учун боксчиларнинг янги рейтингини эълон қилди, дея хабар берди GoSport.uz нашри.\nУнга кўра, ўта енгил (-50,80 кг, 112 фут) вазн тоифасида рингга чиқаётган ўзбекистонлик Олимжон Назаров (20-5, 11 КО) ўтган ойдаги кўрсаткичидан яна икки поғона юқорилаб 9-ўринга жойлашган. Эслатиб ўтамиз, Олимжон Назаров август ойида филиппинлик Иван Сорианони (20-3-1, 10 КО) очколар ҳисобида мағлубиятга учратиб, WBO Oriental (минтақавий) чемпионлик камари соҳиби бўлган ва шу орқали рейтингдан жой олганди.\nРейтингда ярим ўрта (-66,68 кг) вазн тоифасида рингга чиқаётган Қудратилло Абдуқаҳҳоров (17-0, 9 КО) бу сафар ўтган ойдаги ўрнидан бир поғона пастлаб, 9-ўринни банд этган. Айни вақтда Қудратилло Абдуқаҳҳоров IBF рейтингида биринчи, WBC рейтингида эса бешинчи ўринни эгаллаб турибди.\nСупер енгил вазн (-63,5 кг) тоифасида Ўзбекистон шарафини ҳимоя қилаётган Шоҳжаҳон Эргашев (18-0, 16 КО) эса бу сафар ўтган ойдаги рейтингини сақлаб қолган ҳолда, 13-ўринда қолган. Шоҳжаҳон Эргашев айни вақтда WBA рейтингида ҳам, IBF рейтингида ҳам бир хил — олтинчи ўринда бормоқда.


Болани урмасдан бўйсундиришнинг 8 усули | Nigoh.uz\nHome Gurung Болани урмасдан бўйсундиришнинг 8 усули\nБолани урмасдан бўйсундиришнинг 8 усули\non: 03.11.2017 In: Gurung\nФарзанд тарбияси билан шуғулланиш кўпинча оналарнинг чекига тушади. Шу сабабли улар бу ишда жуда ҳам сабрли ва чидамли бўлишлари керак. Баъзилар болани бўйсундиришнинг бирдан-бир йўли уни калтаклаш ёки қўрқитиш деб ҳисоблайдилар. Аммо бу нотўғри хулоса.\nФарзандингизни урмасдан ҳам йўриғингизга юрдиришингиз мумкин. Бунинг натижасида фарзанд ота-онасига муҳаббатли бўлиб улғаяди, уларга ихтиёрий равишда бўйсунадиган бўлади. Хўш, бунга қандай қилиб эришиш мумкин дейсизми? Қуйидаги 8 та тавсия айни шу ҳақда.\n1. Имкон борича яхши сўзларни ишлатинг!\nФарзандингизнинг номаъқул ишларига кичкина жумлалар билан чек қўйинг. Мисол учун:\n«Ақлли бўлгин»нинг ўрнига «Тарбияли бўлгин, китобларни отма» ёки «Китобларнинг жойи токчада» каби жумлаларни ишлатинг. Муҳими, сўзингизда танбеҳ оҳангидан кўра тавсия оҳанги устун бўлсин! Бола сизни уришаяпти деб қабул қилмасин! Бу унда тескари реакция уйғотиши, қайсарлик қилишига олиб келиши мумкин.\n2. Айтаётган сўзларингизга ўзингиз ҳам амал қилинг!\nФарзандингиз кун бўйи ўйинчоқ ўйнаши мумкин. Баъзида ўйинчоқларни шу бўйича ташлаб кетиши ҳам мумкин. Бундай ўринларда: «Ўйинчоқларни йиғиштир» деган қўпол муомаланинг ўрнига «Ўйинчоқларингни йиғиштириб, жойига қўйсанг, синмайди, йўқолиб ҳам қолмайди» дейиш афзал. Агар бу кутилган натижани бермаса,(кўнмаса, йўқ дейдиган бўлса) «Кел бирга йиғиштирамиз» десангиз, бола буни ўйин деб қабул қилади ва рад этмайди.\n3. Боланинг шахсиятига тегадиган гаплардан тийилинг!\nФарзандингизга: «Бу яхши иш эмас» денг, унинг шахсиятига тегадиган гап бўлмасин. Масалан, «Нима бўлди сенга?», «Ундай эмасдинг-ку» ёки «Ҳеч қачон одам бўлмайсан», «Молдан фарқинг йўқ» каби гаплар болага салбий таъсир қилади. Натижада у кейинчалик ўзи мустақил иш қилолмайди ва ўзига-ўзи «Барибир яхши гап эшитмайман» деб ҳеч нимага ҳафсаласи қолмайди.\n4. Боланинг хоҳиш–истакларига эътиборли бўлинг!\nКичкинтойларнинг табиатида ўйинга, ўйинчоққа муҳаббат кучли бўлади. Бозорга тушганингизда ҳам фарзандингиз дарров ўйинчоқ дўконга шошади. Боланинг хоҳишига эъборли бўлиш баробарида унга нарсаларнинг, пулнинг қадрига етишниям ўргантиб кетиш керак. Сиз унга: «Сен ҳозир ўйинчоқ танла, кейинги сафар эса бошқа нарса танлайсан». Ёки у билан: «Бозорга борганда сенда фақат 1 та нарса танлашга имкониятинг бўлади, ёки битта ўйинчоқ олиб бераман» деб келишиб олинг. «Йўқ, кейинги сафар, кейинги сафар…» деяверсангиз, боланинг ишончини суистеъмол қилган ва натижада унинг нафратига сазовор бўласиз. Агар унинг тилини тополсангиз, Фарзандингиз ҳам ўзининг қадрини англайди.\n5. Болани эшитиб, тушунишга ҳаракат қилинг!\nФазандингизнинг ҳолатини тушунишга ва уни эшитишга ҳаракат қилинг. Мумкин: оёқ кийими сиқаётганлиги сабаб айтганингизни қилмаётган бўлиши мумкин. Ёки қайсарлиги, кайфиятсизлигига бошқа шу каби сабаб бўлиши мумкин. Сиздан чўчиб буни очиқ айтолмаётгандир. Болаям бир шахс, унга катталардек муомалада бўлиш керак. Бунинг фойдаси келажакда кўп сезилади.\n6. Маслаҳатлашишга ҳаракат қилинг!\nФарзандингиз бир номаъқул иш қилиб қўйса, унинг сабабини аниқлаб олинг. Балки уни компьютер ўйнашдан ман қилиб қўйгандирсиз ёки бошқа… Унга: «Ҳозир компьютер ўйнайдиган вақтмас, ўзимнинг ҳам синглимдан жаҳлим чиқиб турибди, ҳозир унга телефон қилиб ҳодисани ҳал қилиб олишим керак» қабилида ўзингиз шу каби ўринларда мисол бўлсангиз, бола ҳам жаҳл чиққанда нима қилиш кераклигини англайди ва уни писмиқ бўлишдан асраган бўласиз. (3 кундан ортиқ уришиб юришнинг ҳам олди олинади)\n7. Болани қўрқитманг, порага ўргатманг!\nФарзандингизни қўрқитманг, у фақат жаҳлингиз чиққанида сиздан қўрқиб, паришонлигингизда билганини қилиб олишга ўрганади. Оқибатда у шундай нарсага боғланади. Уни порага ҳам ўргатманг, акс ҳолда у сизда пора йўқ бўлган вақтда айтганингизни қилмаслиги мумкин. Пора нархи тўғри келсагина сизга ёрдам бериши мумкин бўлиб қолади. Бу ҳам тарбиясига зиён.\n8. Болани мақтаб туринг!\nФарзандингиз айтганингизни қилганида «Офарин», «Баракалла» ва «Яхши иш қилибсан» қабилида мақтаб туришингиз, фарзандингиздаги шижоатни кучайтиради. Баъзида йиғлаганида: «Менга катта кишилардек иш қилганинг ёқди, лекин ҳар нарсага йиғлашинг ҳунук иш» денг.\nБаъзи оталар фарзандлари Қуръони Каримдан ёд олса, унинг ёд олганларининг мукофоти сифатида бир лавҳага ёки қоғозга 1 та юлдузча осиб қўйишади, у юлдузчалар 5 тага етганида унга янги ўйинчоқ ёки шунга ўхшаган нарса сотиб олиб беришади.\nАлбатта, фарзанд тарбияси ҳар қандай онага қийин, лекин улар сабр ва матонатли бўлишса, фарзандлари ўсган сари чеккан меҳнатлари бекорга кетмаганини англашади ва роҳатини кўришади.\nҲамкасблар ҳурматини қандай қозониш мумкин?\nҚуёнчилик соҳаси, унинг фойдали жиҳатларини ёритган журналист ва блогерлар тақдирланади


«Қирол ўлди. Яшасин қирол!» – жаҳон рекордчисини AnTuTu’да тор-мор этишди! - Terabayt.Uz\nAsus ўзининг учинчи авлод геймерофони – ROG Phone 3 моделини Qualcomm ҳали тақдим этмаган Snapdragon 865+ чипсети базасида тайёрламоқда. Ҳали расман намойиш этилмаган бу флагман аввалроқ AnTuTu бенчмаркида рекорд ўрнатган эди.\nЎҚИНГ: Дунёдаги энг қудратли ўнта смартфон (AnTuTu глобал рейтинги, 2020 йил июнь)\nШу билан бирга, Lenovo ҳам мана шу ойда ўзининг Legion русумли ўйинбоп смартфонини тақдим қилади. Компания тақдимот арафсида унинг самарадорлигини AnTuTu сервисида текшириб кўрсатди.\nAsus ROG Phone 3 флагмани AnTuTu сервисида 646 310 балл олган бўлса, бенчмаркда L79031 модел рақами остида имтиҳон топширган Lenovo Legion уни тор-мор этди – нақ 648 871 балл!\nШу билан бирга, AnTuTu мазкур самарадорлик қиролининг айрим техник хусусиятларини ҳам ошкор этган. текшириб кўрилган Lenovo Legion версияси 16 гигабайтлик, LPDDR5 тоифали тезкор ҳамда 512 гигабайтлик, UFS 3.1 туридаги доимий хотира чипларига эга. Компания уни Android 10 операцион тизим талқини билан жиҳозлаган.\nБундан ташқари, Lenovo Legion ҳали тақдим этилмаган Snapdragon 865 Plus платформаси базасига қурилган. Мазкур процессор эса 3,09 ГГц частотали битта Kryo 585 Prime, 2,42 ГГц.лик учта Kryo 585 Gold ҳамда 1,8 ГГц частотали тўртта Kryo 585 Silver ядроларини ўз ичига олган. Графика учун эса чипсет жамланмасидаги Adreno 650 график тезлатгичи масъул.\n#AnTuTu #Lenovo #Qualcomm #Android смартфон #бенчмарк #тест #Lenovo Legion #Qualcomm Snapdragon 865+


Мутахасислиги: 5А450401- «Гидротехника иншоотларидан фойдаланиш, уларнинг ишончлилиги ва хавфсизлиги»\nКафедра: ГТИ ва МК Илмий раҳбар: т.ф.н., доц. А.А. Янгиев\nЎқув йили 2016-2017 Магистратура талабаси: М.Шаропов\nМАГИСТРЛИК ДИССЕРТАЦИЯСИ АННОТАЦИЯСИ\nИлмий ишнинг долзарблиги: Ўзбекистон Республикасида ҳозирги вақтда 55 та сув омбори мавжуд. Бу сув омборларининг аксарият қисмида иншоотларнинг ишлашида камчиликлар кузатилмоқда, айниқса лойқа чўкиндиларининг чўкиши кузатилмоқда ва бунинг натижасида сув омбори фойдали хажмининг камайишига сабаб бўлмоқда. Сув омборларидаги иншоотларнинг хавфсиз ва ишончли ишлашини таъминлаш, чўккан лойқа ётқизиқларини тозалаш ва сув омбори фойдали хажмини тиклаш энг муҳим масалалардан бўлиб, бу бўйича илмий изланишлар олиб бориш талаб этилади.\nТадқиқот мақсади ва вазифалари: Каттақўрғон сув омборидаги иншоотларнинг техник холати ва улардаги камчиликларни ўрганиб чиқиш, уларнинг ишончли ишлаши учун сув омборидан фойдаланишни такомиллаштириш, Каттақўрғон сув омборидаги сув ўтказиш иншоотларининг ишлаш шароитлари, камчиликларини, лойқа чўкишларини дала шароитида тадқиқот қилиб, уларнинг хавфсиз ва ишончли ишлаши бўйича тавсиялар ишлаб чиқиш долзарб масаладир.\nТадқиқотлар объекти ва предмети: Самарқанд вилояти Қаттақўрғон туманида жойлашган Каттақўрғон сув омбори. Сув омборидаги тўғон, сув чиқазгич, сув келтирувчи ва сув олиб кетувчи каналлар.\nТадқиқотларни олиб бориш усуллари: Сув омборида дала тадқиқотлари натижасида иншоотлардаги камчиликлар визуал равишда кузатилади, чўккан лойқалар хажми мавжуд хисоботлардан олинади.\nИш тузилиши ва таркиби: диссертация иши кириш, 3 бобдан иборат асосий қисм, хулоса, фойдаланилган адабиётлар рўйҳати ва иловалардан ташкил топган.\nИш натижалари самарадорлиги: Сув омборидаги иншоотларнинг камчиликларини тузатиш бўйича тавсиялар орқали уларнинг ишончли ва хавфсиз ишлаши таъминланади.\nХулоса ва таклифлар: Дала кузатувлари натижасида Каттақўрғон сув омборидаги иншоотлардан фойдаланишдаги камчиликлар, сув омборида йиғилган лойқа чўкиндилар хажми бўйича маълумотлар ўрганилди. Маълумотларни тахлил қилиб иншоотларнинг ишончли ва хавфсиз ишлаши, лойқа чўкиндилардан тозалаш бўйича тавсиялар ишлаб чиқилди.\nИлмий раҳбар  ____________________________\nМагистратура талабаси ______________________________